Evropska komisija priprema „non pejper“: Crna Gora blokirana u procesu EU integracija? - Informativni portal slobodnasrbija.rs\nBrisel, kako saznaju crnogorski mediji, ovih dana radi na nacrtu dokumenta Evropske komisije o napretku Crne Gore iz oblasti vladavine prava, koji se odnosi na poglavlja 23 i 24, poznatom kao „non pejper“. Pojavu ovog dokumenta analitičari već tumače kao signal da je Crna Gora nadalje blokirana u procesu EU integracija.\nO dokumentu su juče raspravljali ambasadori zemalja članica Evropske unije, i u njemu EU posebno problematizuje stanje u sudstvu i tužilaštvu Crne Gore, gdje se navodi da treći mandat predsjednice Vrhovnog suda Vesne Medenice izaziva zabrinutost zbog tumačenja Ustava i Sudskog savjeta, koji je Medenici omogućio treći mandat, iako su samo dva, po Ustavu, dozvoljena.\nU nacrtu se takođe navodi i da nije uspio konkurs za izbor Vrhovnog državnog tužioca i da je Tužilački savjet imenovao sadašnjeg, Ivicu Stankovića, za vršioca dužnosti.\n„Činjenica da je određeni broj sudija i tužilaca, uključujući i one na višim pozicijama, dobio stanove ili kredite pod povoljnim uslovima, pokrenula je niz pitanja.“, stoji u dokumentu Bisela, a prenose crnogorski mediji.


Višekanalna prodaja sa SalesRay-om\nZa mnoge ljude poslednji period je bio lekcija. Za poslovne ljude, ova lekcija se pokazala veoma teškom, a većina je u potpunosti ugasila ili zamrznula svoje funkcije. Drugi su se uspaničili i počeli da traže druge načine da prežive u svom poslu, pa su počeli da prodaju na daljinu. Svima je postalo više nego jasno da prodaja nije samo ispod tezge – posebno u ovakvim trenucima – i da će biti potrebno više prodajnih platformi da bi se ostvarila veća prodaja.\nViše informacija Vesti Publikacije\nPokretanje posla "osuđenog" na uspeh\nKoliko je ERP sistem važan za podsticanje start-up biznisa?. Kako odabrati pravog partnera, šta očekivati, a šta zahtevati? ko sada počinjete da razvijate svoju poslovnu ideju i potrebni su Vam odgovori na ova pitanja, ili ako već imate odgovore, ali mislite da bi moglo biti bolje…\nERP troškovi naspram SalesRay™ troškova\nTroškovi kupovine ERP licence mogu biti veoma ozbiljna investicija, a proces implementacije može dodatno poskupiti proces. Obično se ceni mora dodati i trošak rada i vreme potrebno za uspešnu implementaciju proizvoda. U većini slučajeva, naknada za održavanje se plaća na mesečnom nivou i nije uključena u cenu licence.\nPoslovni problemi sa SalesRaY™rešenjima\nAko sve više osećate da se celokupna slika vašeg poslovanja gubi jer analiza detalja oduzima mnogo vremena i resursa, možda je vreme da se osvrnete na ideju o implementaciji ERP sistema. Ako želite da prestanete da budete robovi svog poslovanja ili ako se osećate izgubljeno u podacima, pokušajte da date iskren odgovor na pitanja u članku.\nKljučne prednosti ERP sistema za vaše poslovanje\nJedna od glavnih prednosti ERP softvera je ta što održava sistem stabilnim, ali istovremeno fleksibilnim i nudi razne opcije konfiguracije. Oni se mogu prilagoditi jedinstvenim potrebama svakog pojedinačnog poslovanja. ERP se može prilagoditi promenljivim potrebama vaše organizacije bez potrebe da kupujete novo softversko rešenje.\nBI poslovna inteligencija - analiza prodaje u SalesRay™\nSa razvojem našeg SalesRay.com ERP-a kreirali smo i mnoge operativne i analitičke izveštaje. Međutim, došao je trenutak kada smo morali da priznamo da standardna pravila za postavljanje upita imaju svoja ograničenja. Odlučili smo da bi bilo dobro da ga integrišemo sa BI alatom kako bismo ponudili kompletan set alata našim klijentima.\nERP sistem – suština i primena.\nERP sistem SalesRay.com se sve više koristi i uspešno posluje u različitim kompanijama. Imajući u vidu ove razlike, identifikovali smo veliku sličnost - iza svake dobre organizacije kriju se dobre informacije.


Javni poziv za PKB polovinom oktobra\nBeta\t 22. septembra 2015. 17:15\nGradonačelnik Beograda Siniša Mali izjavio je danas da će javni poziv za privatizaciju Poljoprivredne korporacije Beograd (PKB) biti objavljen polovinom oktobra.\nOn je na forumu Beogradski investicioni dani rekao da je za PKB iz Padinske Skele zainteresovano 11 kupaca, od kojih je jedan investicioni fond koji je danas prisutan na forumu.\nMali je ranije izjavio da PKB nije profitabilno preduzeće i da duguje 60 miliona evra, i da se zato ide na privatizaciju, ali da se neće prodavati zemljište te firme, a da će prava oko 2.000 zaposlenih u tom preduzeću biti maksimalno zaštićena.\nPredstavnici Samostalnog i Nezavisnog sindikata PKB-a smatraju da se protiv PKB-a vodi negativna kampanja i iznose neistine da bi se opravdala najavljena prodaja.\nOni tvrde da nije tačno da PKB posluje s gubitkom, već da je 2014. dobit te kompanije bila 230 miliona dinara, iako iz gradskog budžeta korporacija nije dobila ni dinara.\nProfesor Poljoprivrednog fakulteta u Zemunu Miladin Ševarlić izjavio je ranije da je PKB najveća kompanija agrobiznisa u Evropi i da zato mora da bude pod posebnom pažnjom države i javnosti, kao i da se vidi šta je javni interes u prodaji te kompanije.\nPrema njegovim rečima, ako bi se se PKB privatizovao na predloženi način, Srbija može da se oprosti od celokupne proizvodnje semena, kao i da bi se privatizacijom PKB-a zbog njegove veličine praktično onemogućio uticaj države na kreiranje agrarne politike, posebno za proizvodnju goveda i svinja.\nPomoćnik gradonačelnika Beograda Borko Milosavljević najavio je ranije da će u septembru biti raspisan javni poziv za kupovinu dela zemljišta PKB-a i da se prodaje deo poljoprivrednog zemljišta i stočni fond, a da je cilj te odluke poboljšanje proizvodnje u PKB-u, jer korporacija beleži minus iz meseca u mesec.


Kikl uzvraća, najavljuje izglasavanje nepoverenja Kurcu\nTanjug 20. maja 2019. 19:56\nBEČ – Ministar unutrašnjih poslova Austrije Herbert Kikl uzvratio je, nakon najave kancelara Sebastijana Kurca da će predložiti njegovo razrešenje, da će podneti zahtev za da se šefu austrijske vlade izglasa nepoverenje u parlamentu.\n„azum vam kaže da je relativno teško od nekog zahtevati poverenje ako je on upravo rekao da u vas nema poverenje“, kazao je Kikl agenciji APA.\nOn je rekao i da nema razumevanje za argumente Kurca za njegovo razrešenje.\nNaime, Kurc je kazao da Kikl ne može da bude na čelu Minsitarstva unutrašnjih poslova koje treba da sprovede istragu u vezi mogućeg ilegalnog finansiranja Slobodarske partije (FPO) čiji je član, a čiji je generalni sekretar bio.\nKikl, međutim, tvrdi da kao generalni sekretar nije imao nikakve veze sa finansijama stranke, a ne prihvata ni argumentaciju da bi i drugi „slobodarci“, ako bi se našli na čelu Ministarstva unutrašnjih poslova, mogli da ugroze istragu.


Promovisana letnja turistička sezona na Jahorini\nTanjug 24. maja 2021. 16:42\nJAHORINA – Direktor Olimpijskog centra Jahorina Dejan Ljevnaić promovisao je danas letnju turističku sezonu na toj planini na teniskim terenima „Novak“ u okviru teniskog turnira „Belrejd open 2021“.\nOn je najavio nove investicije u razvoj letnjeg turizma i očekuje da će Jahorina postati lider u planinskom turizmu u regionu.\n„Imamo novu gondolu, dva šestoseda, dva nova ski lifta. Planiramo i mašine za uređenje staza za kupovinu, dva nova bara, dva nova letnja objekta nautik bet i baterflaj. Sve ovo radimo ove godine“, rekao je Ljevnaić.\nRekao je i da je Olimpijski centar Jahorina, iako u teškim uslovima pandemije, imao najbolju zimsku sezonu do sada sa 125 dana skijanja, 265-000 skijaša i prihodima većim za 26 odsto u odnosu na prethodnu godinu, rekao je direktor\nOlimpijski centar Jahorina već tri godine sarađuje sa teniserom Novakom Đokovićem, po kome je jedna od numera dobila ime.\n„Jedina planina na svetu na kojoj su Novak i njegova porodica dozvolili da se njegovo ime koristi je Jahorina. Zaista smo ponosni na to“, rekao je Nedeljko Elek, predsednik nadzornog odbora OC Jahorina.\nLetnja ponuda je atraktivna koliko i zimska ponuda, a najvažniji događaj predstojeće turističke sezone je Ultra Trejl maraton, koji će biti održan 24. i 25. jula, prenela je RTRS.


Sretenu Damnjanoviću poveren nov mandat na mestu predsednika Saveza\nDana 17.04.2019. godine održana je redovna i izborna sednica Skupštine Sportskog saveza. Sednici su od 39 članova Skupštine prisustvovala 32 člana. Pored usvajanja zapisnika sa prethodne sednice, na dnevnom redu, u prvom delu sednice, bilo je usvajanje programa rada Sportskog saveza Grada Subotice za 2019 godinu, kao i izveštaja o radu, izveštaja Nadzornog odbora Saveza, te završnog računa, odnosno finansijskog izveštaja za 2018. godinu.\nNakon što je predsednik Skupštine, odnosno predsedavajući radnog predsedništva, konstatovao da je sav materijal za sednicu blagovremeno dostavljen, Skupština je javnim glasanjem odlučila da se svi predlozi Upravnog odbora po navedenim tačkama prihvate, odnosno usvojeni su Program rada za tekuću 2019. godinu, kao i izveštaji za prethodnu 2018. godinu.\nDrugi deo sednice je bio izborni deo – nakon isteka četvorogodišnjeg mandata, doneta je odluka o razrešenju mandata dosadašnjim vršiocima dužnosti članova organa Sportskog saveza, a potom se prešlo na izborni deo.\nZa predsednika Saveza, koji je ujedno i predsednik Upravnog odbora izabran je Sreten Damnjanović. Na predlog novoizabranog predsednika izvršen je izbor predsednika Skupštine i članova Upravnog i Nadzornog odbora. Za predsednika Skupštine Sportskog saveza izabran je Kikić Atila, za članove Upravnog odbora izabrani su: Čedo Vučković, predstavnik Grada, te Dejan Perčić, Milan Vučković, Ubori Laslo, Ivana Belić, Tomislav Antelj, Vert Stipan i Ratko Vujović, predstavnici sportskih organizacija – članova Saveza. Za članove Nadzornog odbora izabrani su: Mirko Lazić, Tihomir Banjanin, Robert Milutinović, predstavnici sportskih organizacija – članova Saveza.\nNa sednici je član Gradskog veća zadužen za sport, g-din Nemanja Simović ukratko podneo izveštaj o okončanim ili započetim investicionim ulaganjima u okviru sportske infrastrukture, kao i o planovima u narednom periodu. Poseban akcenat je stavio na sve veći razvoj sporta u našem gradu, kojom prilikom je istakao značaj Sportskog saveza, na čelu sa generalnim sekretarom i njegovim saradnicima, kao spone između struktura lokalne samouprave i klubova, značajnog učesnika u posredovanju i saradnji sa Pokrajinskim i Republičkim sportskim savezom, te sa Olimpijskim komitetom, kao i sve većoj ulozi Saveza kod ostvarivanja ciljeva i aktivnosti sportskih organizacija, klubova, društava i saveza.


Radili pod teškim uslovima, ali domaćinski poslovali - jugsport.net\nNa redovnoj Skupštini Sportskog saveza Prokuplja usvojen je izveštaj rada za 2016. godinu i konstatovano da se radilo u teškim uslovima, ali po zakonu te da su se ovaj savez i njegove članice domaćinski odnosile prema poslu i novcu.\nNa sednici koju je vodio predsednik Saveza Drgan MIlićević, jednoglasno je usvojen finanasijski izveštaj u kome stoji da su članice raspolagale sa budžetom od 11.483.652,33, od čega je utrošeno 11.349.524,40 dinara, a iz čega, kako je rečeno, proizilazi zaključak da se domaćinski poslovalo.\nRadi se na tome da se klubovi po sportskim granama spoje kako bi se kvalitet povećao i Prokuplju vratio sportski ugled koji je imao, na primer, sa boksom, rukometom i fudbalom.\n“Raduje me ovaj rad skupštine koji je ogledalo našeg domaćinskog rada u SSOP i trudićemo se da i ubuduće radimo tako kako bismo doprineli što boljem razvoju sporta u našem gradu. Poteškoća ima u svakmom pa i u ovom našem radu ali sve smo to prevazišli i prevazilazićemo marljivm radom svih članova Saveza”, kazao je predsednik Milićević.\nNa dnevnom redu bilo je devet tačaka. Između ostalog, konstatovano je učešće na Petom Međunarodnom sajmu sporta, da je održan seminar za sekretare i trenere sportskih klubova i saveza. Takođe, vršena je prezentacije sportske opreme ASSICS, MUP-a i PU – Prokuplje o primeni Zakona o sprečavanju nasilja na sportskim terenima, dodeljena je tradicopnalna nagrada Sportiste grada Prokuplja, a održane su i akcije “Zalet za Rio“ i MOVE WEEK – nedelja fizičke aktivnosti. Pobrojane su i sve školske sportske aktivnosti u gradu.\nDeo poteškoća u radu proizilazi iz činjenice da često dolazi do mimoilaženja između Saveza i Službe za sport pri lokalnoj samoupravi.\nPosebno je naglašeno da je Nadzorni odbor utvrdio da nije bilo nepravilnosti u finansijskom poslovanju SSOP za 2016. godinu\nRazmatani su i zahtevi za prijem novih čalnova u SSOP FK Spartaka iz Gornje Trnave, Tekondo kluba Hisar i Ženksog odbojkaškog kluba „Topličanin -2002“ i doneta odluka da ti klubovi dostave godišnje izveštaje o svom radu, po odluci i zakonu SS-Srbije kako bi mogli da budu primlejni u člansto.\nPrema Zakonu o sportu usaglašen je novi Statut, sa kojim je delegate opširnije upoznao Dejan Stojanović, pravno lice ispred SSOP, uz napomenu da su svi klubovi dužni da usaglase statute kako bi izbegli velike kazne, pa i gašenje.\nPod tačkom razno prihvaćen je predlog trenera Gimnastičkog kluba Topličanin i člana Skupštine Predraga Mladenovića da se za trenere nadoknada za uloženi trud i rad u klubovima, koji rade sa licencom, poveća sa 12.000 na 18-20.000 dinara . Predlog će biti dostavljen na razmatranje lokalnoj samoupravi.


Glas za domovinu iz Toronta – Peticija za smjenu bh. ambasadora u Kanadi Marka Milisava – BHDINFODESK\nby Editor 16/07/2020 25/07/2020 0343\nNakon što je ambasador Bosne i Hercegovine u Ottawi (Kanada) Marko Milisav odbio ponašati se u skladu sa instrukcijama ministrice vanjskih poslova BiH Bisere Turković, a u vezi sa spuštanjem zastava na pola koplja ispred ambasada i diplomatsko-konzularnih predstavništava u svijetu na 25. godišnjicu genocida u Srebrenici, uslijedile su burne reakcije. Bosanci i Hercegovci u ovoj državi nezadovoljni su Milisavom i smatraju kako ambasador treba da predstavlja jedinstvenu BiH, a ne onu u kojoj, kako je Milisav izjavio za Srnu, “odgovara samo Dodiku”.\nBosanskohercegovački građani u ovoj državi pokrenuli su “Peticiju za BiH” kojom traže smjenu ambasadora BiH u Kanadi, a njen sadržaj prenosimo u cijelosti.\n“Stigla je do nas u Kanadi zapanjujuća vijest iz Bosanskohercegovačke ambasade u Ottawi: “Ambasador Milisav odbio zastavu BiH spustiti na pola koplja: Odgovaram samo Dodiku”.\nU danu, kada se širom svijeta održavaju manifestacije obilježavanja genocida u Srebrenici, tragedije koju su priznale najviše institucije svijeta, ambasada države u kojoj se desio taj zločin negira sve to!\nKada ambsador države Bosne i Hercegovine, a ne ambasador Republike Srpske iz koje dolazi, to negira, onda se pitamo kuda to svi mi idemo?\n“Sviđalo se to nekome ili ne, BiH je zemlja tri konstitutivna naroda, a ne samo jednog”,… riječi su tog ambasadora, koji je za Srnu rekao: “Odgovaram samo Dodiku”.\nZa one koji to možda ne znaju, Milorad Dodik, kao ni ostala dva člana Predsjedništva BiH, djelujući samo u svoje ime, ne predstavljaju državu Bosnu i Hercegovinu.\nTeško je prihvatiti objašnjenje ambasadora Milisava: … “da zastava nije uklonjena na taj dan, kako to tvrde bh. građani u Kanadi, već je zajedno sa kopljem otkinuta za vrijeme nedavne oluje u Ottawi”.\nTeško je prihvatiti to objašnjenje iz jednostavnog razloga: Vremenske neprilike su zahvatile Ottawu 8. jula 2020. godine. Obilježavanje genocida u Srebrenici je bilo 11. jula 2020.\nSvakom pojedincu u Kanadi, a ne ambasadi suverene države BiH u glavnom gradu Kanade, je više nego dovoljno da se za tri dana popravi polomljeno, ako uzmemo u obzir da je jarbol i zastava oštećena prije nekoliko dana. Prema našim informacijama, zastava BiH već odavno nije postavljena na zgradi Ambasade u Ottawi!\nOvo je suštinski problem odnosa Ambasade BiH prema bosanskohercegovačkim građanima u Kanadi. To se dešava već dugi niz godina, od samih konzularnih usluga, komunikacija i neprimjernog predstavljanja BiH u Kanadi.\nI zbog svega rečenog:\nMi, građani jedinstvene i suverene države Bosne i Hercegovine, tražimo smjenu ambasadora Milisava i tražimo da nam se imenuje ambasador koji će predstavljati sve nas i neće odgovarati samo Dodiku, već zajedničkom Predsjedništvu BiH.\nMislimo da smo zaslužili da imamo u Kanadi ambasodora jedinstvene Bosne i Hercegovine!”\nPeticiju možete potpisati ovdje.Inače, 12 sati od pokretanja, preko 1.100 nezadovoljnih bh. građana podržalo je ovu peticiju.


Predsjedništvo BiH vratilo Nacrt budžeta bh. institucija Savjetu ministara - Jajce Online\nNaslovnica BOSNA I HERCEGOVINA Predsjedništvo BiH vratilo Nacrt budžeta bh. institucija Savjetu ministara\nPredsjedništvo BiH vratilo Nacrt budžeta bh. institucija Savjetu ministara\nČlanovi Predsjedništva Bosne i Hercegovine vratili su Nacrt ovogodišnjeg budžeta bh. institucija i međunarodnih obaveza nazad ka Savjetu ministara BiH na konsultacije.\nPredsjedavajući Predsjedništva BiH Milorad Dodik je izjavio da u Nacrtu nema izdvojenih sredstava za borbu protiv pandemije koronavirusa.\nVanredna sjednica o tom pitanju održana je 5. marta, ali su i tada zatražene dodatne konsultacije o Nacrtu budžeta za 2021. godinu.\nSavjet ministara je 18. februara većinom glasova utvrdilo Nacrt zakona budžeta institucija BiH i međunarodnih obaveza BiH za 2021. godinu.\nTaj dokument usvojen je s pet glasova “za” i četiri “protiv”, a prema proceduri donošenja budžeta upućen je Predsjedništvu BiH koje je nadležno da ga u formi prijedloga dostavi Parlamentarnoj skupštini BiH na usvajanje.\nTegeltija je ranije izjavio da ministri iz reda srpskog naroda nisu glasali za Nacrt zakona o budžetu iz nekoliko razloga, a najvažniji među njima je činjenica da, kako kaže, nisu planirana sredstva za saniranje posljedica pandemije koronavirusa.\nUskoro potpisivanje sporazuma o saradnji s Turskom u oblasti infrastrukture\nDodik je izjavio da je Predsjedništvo na današnjoj sjednici podržalo sporazum o saradnji između Savjeta ministara BiH i Vlade Turske o saradnji u oblasti infrastrukture.\nPodsjetio je da će članovi Predsjedništva 16. marta posjetiti Ankaru gdje će spomenuti sporazum biti potpisan.\nAngažman Oružanih snaga na granici BiH skinut s dnevnog reda\nDodik je rekao da je prijedlog angažovanja pripadnika Oružanih snaga BiH na istočnoj granici BiH kako bi se bolje regulisao ulazak ilegalnih migranata, skinut s dnevnog reda sjednice, te ponovio da on neće dozvoliti pripadnike OS BiH na granici.\nPrethodni članakJahić: Sigurno je da ćemo poslije pandemije Covida-19 vidjeti enormnu pandemiju psihičkih oboljenja\nNaredni članakKanton Sarajevo: Zabrinjavajuća epidemiološka situacija uoči sutrašnjeg lockdowna


Sportski - Udruženje Građana Novi Sad\nTurnir u malom fudbalu “Karavukovo 2017”\nU prethodnih mesec dana učestvovali smo na turniru u malom fudbalu “Karavukovo 2017″. Osim sporta i fer pleja, motivacija su nam svakako bile i vredne novčane nagrade, kako bismo obezbedili dodatna sredstva za sve naše buduće akcije. Nakon odigranih čak 12 utakmica, ekipa “UG Novi Sad” zauzela je četvrto mesto, nakon poraza u borbi za treće mesto od ekipe “Veterani”. I zaista smo uživali u svakoj od odigranih utakmica u prethodnih mesec dana! Sport je nešto što će nas uvek pokretati i rado ćemo se odazivati na ovakve i slične turnire. Veliko hvala svim momcima koji su se više nego srčano nadmetali za ekipu UG Novi Sad! ⚽⚽⚽\n„Sportsko jutro na Detelinari 4“\nRealizovali smo „Sportsko jutro na Detelinari 4“.\n„Novosadski šampionat između dve vatre 3“\nSa sportskim klubom “Sportisimo Pajp“ i uz podršku UG „Čepom do osmeha“ realizovali smo veliko međuškolsko takmičenje u igranju „Između dve vatre“.\n„Sportsko jutro na Detelinari 3“\nOrganizovali smo sa sportskim klubom “Sportisimo Pajp“ treću manifestaciju „Sportsko jutro na Detelinari 3“ za decu uzrasta od 3 do 15 godina, na kojoj je učestvovalo oko 250 dece u raznim sportovima.\nTurnir „Između dve vatre“ na Detelinari\nU organizaciji sa sportskim klubom “Sportisimo Pajp“, po drugi put smo realizovali turnir „Između dve vatre“ na Detelinari. Učestvovale su osnovne škole „ Svetozar Marković Toza“ i „ Dositej Obradović“ sa oko 250 dece.\n„Sportsko jutro na Detelinari 2“\nU organizaciji sa sportskim klubom “Sportisimo Pajp” organizovali smo i realizovali „Sportsko jutro na Detelinari 2“ za decu uzrasta od 7 do 14 godina, gde je učestvovalo oko 220 dece u raznim sportovima.\nUskršnje takmičenje „Između dve vatre“ na Detelinari\nU organizaciji sa sportskim klubom “Sportisimo Pajp“, organizovali smo Uskršnje takmičenje „Između dve vatre“ na Detelinari, gde je učestvovalo oko 180 dece.\n„Sportsko jutro na Detelinari“\nRealizovali smo humanitarno-sportsku akciju za decu, roditelje i omladinu „Sportsko jutro na Detelinari“.


Vlasotinački bokseri osvojili tri zlatne i jednu bronzanu medalju na Prvenstvu jugoistočne Srbije - JuGmedia\nVlasotinački bokseri osvojili tri zlatne i jednu bronzanu medalju na Prvenstvu jugoistočne Srbije\nPojedinačno Prvenstvo jugoistočne Srbije u boksu za ovu godinu održano je 24. i 25. aprila u SRC „Dubočica“ u Leskovcu. Na ovogodišnjem prvenstvu prijavilo se 93 takmičara iz 21 kluba sa prostora jugoistočne Srbije. Boksovalo se dva dana bez publike, na veliku žalost ljubitelja plemenite veštine, zbog pandemije virusa Covid-19.\nBokseri bokserskog kluba „Arena“ iz Vlasotinca ostvarili su dobar rezultat osvojivši ukupno 4 medalja, i to tri zlatne i jednu bronzanu, kao i pehar za najboljeg juniora na prostoru jugoistočne Srbije.\nZa najboljeg juniora prvenstva proglašen je Milan Stanojević, omladinski reprezentativac Srbije u boksu. Osvajači zlatnih medalja i šampioni jugoistočne Srbije za 2021.godinu su: Ognjen Bidžić, Jovan Dimitrijević i već pomenuti Milan Stanojević, dok je bronzanu medalju u konkurenciji seniora osvojio Nemanja Mitrović.\n“Prezadovoljni smo rezultatima koje smo ostvarili na prvenstvu. Osvojene medalje su rezultat dugogodišnjeg rada trenera i boksera našeg kluba. U današnje vreme je veoma teško obezbediti kontinuitet u radu, jer smo nekoliko puta morali da dajemo pauze u trenažnom procesu zbog uvođenja vanredne situacije. U narednom periodu naše borce očekuje prvenstvo Srbije koje će se održati krajem maja u Lazarevcu, kao i nekoliko kola regionalne lige. Raduje nas to što je selektor omladinske reprezentacije Srbije g. Vasiljević potvrdio učešće Milana Stanojevića na predstojećem Evropskom prvenstvu, koje će se održati u Gruziji. Poziv selektora smo dobili, tako da će Stanojević posle državnog prvenstva otići sa ostalim reprezentativcima Srbije na pripreme za Evropsko prvenstvo”, rekao je Milan Jović, trener bokserskog kluba „Arena“ iz Vlasotinca.


Bidenova naredba: Američka vojska izvršila vazdušni napad u istočnoj Siriji | Krupljani.BA\nBidenova naredba: Američka vojska izvršila vazdušni napad u istočnoj Siriji\nAmerički predsjednik Joe Biden naredio je u četvrtak da se izvrše vazdušni napadi u istočnoj Siriji.\nPrema saopćenju Pentagona, gađana je infrastruktura ekstremističkih grupa koje podržava Iran, a akcija je izvedena u odgovor na nedavne raketne napade na američke ciljeve u Iraku.\nVazdušni napadi, o kojima je vijest prvo objavila agencija Reuters, po svemu sudeći su bili ograničenog obima, što smanjuje rizik od eskalacije. To je prva američka vojna akcija od kada je Biden postao predsjednik.\nBidenova odluka da SAD izvrše udare samo u Siriji, a ne i u Iraku, bar za sada, takođe daje vrijeme iračkoj vladi da sprovede sopstvenu istragu napada 15. februara u kojem su ranjeni Amerikanci.\nBREAKING: US launches airstrike against a target in #Syria “used by multiple #Iran|ian-backed militias” US official confirms to @VOANews\nUS official says the strike was designed to prevent future attacks & in response to recent attacks on US, coalition forces\n— Jeff Seldin (@jseldin) February 25, 2021\n– Prema direktivi predsednika Bidena, američke vojne snage su večeras izvršile vazdušne udare na infrastrukturu koju koriste ekstremističke grupe koje podržava Iran u istočnoj Siriji – saopćio je portparol Pentagona John Kirby.\n– Predsjednik Biden će reagovati da zaštiti američko i koaliciono osoblje. U isto vrijeme, postupili smo na promišljeni način čiji je cilj – deeskalacija stanja u istočnoj Siriji i Iraku – rekao je Kirby.\nOn je dodao da je u napadima uništeno više objekata kod jednog graničnog punkta, koje koristi nekoliko militantnih grupa koje podržava Iran, uključujući Kataib Hezbolah (KH) i Kataib Sajid al-Šuhada (KSS).\nJedan američki zvaničnik, koji je želio da ostane anoniman, izjavio je za Reuters da je odluka da se izvrše napadi trebalo da pošalje signal da, dok SAD žele da kazne ekstremističke grupe, Washington ne želi da situacija preraste u širi konflikt. Taj zvaničnik je rekao da je Bidenu predstavljeno više opcija, i da je izabrana jedna od onih najviše ograničenog obima.\nJoš nije poznato kolika je šteta nanijeta i da li je bilo žrtava u američkoj akciji. Američka vojska je u posljednjih nekoliko godina nekoliko puta izvršila udare iz odmazde za prethodne napade na američke vojnike.\nRaketni napadi na američke položaje u Iraku izvršeni su u trenutku dok Washington i Teheran traže način da se vrate nuklearnom sporazumu iz 2015. godine, koji je napustio bivši predsjednik Donald Trump.\nJoš nije jasno na koji bi način američki napadi u Siriji mogli da utiču na pokušaje da se Iran privoli da se vrati pregovorima o poštovanju odredbi nuklearnog sporazuma.\nU napadu 15. februara, rakete su pogodile američku vojnu bazu kod međunarodnog aerodroma Erdil, u kurdskom regionu, pri čemu je poginuo jedan strani državljanin koji je radio pod ugovorm za američku vojsku, a ranjeno nekoliko Amerikanaca, kontraktora, i jedan američki vojnik. U drugom raketnom napadu gađana je baza sa američkim vojnicima sjeverno od Bagdada, a povrijeđen je bar jedan radnik američke vlade. Projektili su pogodili zelenu zonu u Bagdadu, gdje se nalazi ambasada SAD i druge diplomatske misije.\nRanije ove nedjelje, grupa Kataib Hezbolah, jedna od glavnih iračkih ekstremističkih grupa povezanih sa Iranom, demantovala je da je imala bilo kakvu ulogu u tim raketnim napadima.\nNeki zapadni i irački zvaničnici kažu da napade, za koje odgovornost često preuzmu malo poznate grupe, vrše ekstremisti povezani sa Kataib Hezbolahom, i da je to način za iranske saveznike da napadaju američke vojnike, a da izbjegnu odgovornost. Od kraja 2019, SAD su izvršile nekoliko udara na grupu Kataib Hezbolah u Iraku i Siriji, kao odgovor na ponekad smrtonosne raketne napade na američke vojnike.\nZa vrijeme Trumpove administracije, napadi i kontranapadi su dovodili do jačanja tenzija, koje su kulminirale američkim ubistvom iranskog vojnog lidera Kasema Sulejmanija i iranski napadom balističkim raketama na američke vojnike u Iraku prošle godine, objavio je Glas Amerike.


► Abe: Japan postigao dogovor o saradnji s baltičkim zemljama\nJapanski premijer Šinzo Abe rekao je danas da je njegova zemlja sklopila pakt s Estonijom, Letonijom i Litvanijom da podstakne ekonomske i političke veze sa te tri bivše sovjetske republike.\nAbe i premijer Letonije Maris Kučinski izjavili su danas posle sastanka u Rigi da su informaciona tehnologija, saobraćaj i medicina, sektori u kojima Japan vidi najviše potencijala u baltičkim zemljama.\nAbe je pohvalio luku za teretni saobraćaj u Rigi i rekao da je to uspešan centar za transport i logistiku koji će omogućiti snabdevačima iz Azije da isporučuju proizvode toj oblasti.\nLetonija je druga stanica na Abeovoj petodnevnoj evropskoj turneji koja je počela juče u glavnom gradu Estonije, Talinu. Abe će u okviru te turneje takođe posetiti Litvaniju, Bugarsku, Srbiju i Rumuniju.\nOn će sa delegacijom japanskih privrednika boraviti 15. januara u Srbiji, gde će razgovarati sa predsednikom Aleksandrom Vučićem, premijerkom Anom Brnabić i drugim zvaničnicima.\nAbe je prvi japanski premijer koji dolazi u Beograd od 1987. godine.\nĐorđević: Za rad Socijalno-ekonomskog saveta dodatnih 30 miliona dinara\nMinistar za rad, zapošljavanje, boračka i socijalna pitanja Zoran Đorđević rekao je danas da je za rad Socijalno-ekonomskog saveta iz budžeta njegovog ministarstva izdvojeno dodatnih 30...


Putin ne želi afganistanske izbjeglice u susjedstvu - Balkan Times\nPutin ne želi afganistanske izbjeglice u susjedstvu – Ruski predsjednik Vladimir Putin odbacio je ideju da se Afganistanci evakuiraju u Rusiji susjedne države, kazavši da ne želi da se „militanti tamo pojavljuju pod krinkom izbjeglica“, prenose ruske novinske agencije.\nPutin je kritizirao ideju dijela zapadnih država da izbjeglice iz Afganistana smjeste u srednjoazijske države dok se procesuiraju njihove vize za SAD i Evropu.\n„Zašto postoji takav ponižavajući pristup za rješenje tog problema?“, pitao je ruski čelnik, prenijela je Hina, pozivajući se na Reuters.\nMoskva pohvalila talibane za uspostavljanje reda\nSAD je održao tajne razgovore s brojnim državama u pokušaju da osigura dogovore o privremenom smještaju Afganistanaca koji su u opasnosti jer su radili za američku vladu, izvijestio je Reuters prošle sedmice.\nPutin je kazao kako se Rusija, koja omogućava ulazak u zemlju bez viza za državljane bivših sovjetskih republika centralne Azije, tome protivi.\nAfganistanbalkantimesBliski istokevroparusijatalibanVladimir Putin


Miran protest pred Skupštinom Srbije\nNekoliko hiljada građana protestovalo je treći put zaredom pred zgradom Parlamenta u centru Beograda i na ulicama nekoliko gradova Srbije. Za razliku od prethodna dva dana - protesti su u četvrtak uveče u prestonici Beogradu protekli mirno.\nOkupljeni građani su sedeli na ulici i pozivali na mirne proteste. Policijski kordon koji se nalazio pred zgradom Skupštine se u jednom momentu povukao, posle čega se u Kosovsku ulicu premestilo stotinak policajaca.\nVećinu okupljenih pred skupštinskim zdanjem činili su mladi koji nisu prilazili zgradi. Miran protest je na kratko prekinula grupa maskiranih muškaraca koja je nasrnula na građane, tražeći od njih da ustanu, čemu se većina nije povinovala.\nJedan deo demonstranata vređao je one koji su seli pozivajući ih da ustanu, no oni koji su sedeli se na to nisu obazirali.\nPre tog incidenta, protest je proticao u potpunom miru uz malobrojno vidljivo prisustvo policije.\nSaobraćaj je bio blokiran od početka skupa, kada je veći deo građana prihvatio poziv da sedne na asfalt i zemlju.\nIzveštači Glasa Amerike javljaju sa mesta događaja da ispred glavnog ulaza u Skupštinu nema policijskog kordona, koji je tu bio postavljen prethodne dve večeri, ali da se policija u opremi za razabijanje demonstracija nalazi sa bočnih i sa zadnje strane zgrade.\nPripadnici Žandarmerie u opremi za razbijanje demonstracija, ispred zadnjeg ulaza u zgradu Narodne skupštine Republike Srbije, pred početka treće večeri protesta u Beogradu, 9. jula 2020. (Foto: Jovana Đurović, VoA)\nFoNet javlja da je kordon raspoređen i oko zgrade u Predsedništva, ali je policajca znatno manje nego prehodno veče.\nSaobraćaj je obustavljen u oba smera ispred parpamenta, dok se autiomobili i vozila gradskg saobraćaja preusmeravaju u Bulvera kralja Aleksandra ili voze svojim rutama Ulicom kneza Miloša.\nMiran protest pred Parlamentom\nProtesti širom Srbije otpočeli su kao reakcija zbog najave pooštravanja epidemioloških mera i nezadovoljstva reakcije nadležnih na pandemijsku krizu. Tome je, u međuvremenu, pridodato nezadovoljstvo zbog oštre policijske reakcije tokom prethodnih demonstracija.


Šef misije MMF-a: Ekonomski oporavak Srbije ide u dobrom pravcu\n10. oktobar/listopad, 2010.\nŠef misije Međunarodnog monetarnog fonda (MMF) za Srbiju Albert Jeger ocenio je da Srbiji izlazak iz recesije ne ide tako loše u poređenju sa zemljama regiona i da se ekonomski oporavak kreće u dobrom pravcu.\n"Ekonomski oporavak se nastavlja, nije snažan kao što se očekivalo, ali ide se u dobrom pravcu", rekao je Jeger za sutrašnju Politiku. Na pitanje može li se istovremeno voditi podsticajna i restriktivna politika, Jeger je odgovorio da je moguće i da je to pitanje o strukturi budžetske potrošnje.\n"U Srbiji najveći deo novca odlazi na tekuće izdatke, odnosno plate i penzije, dok se malo novca troši na javne investicije. Taj odnos mora da se promeni. To će generalno biti glavni zadatak sada, podstaći i domaće i strane investitore da ulažu novac u Srbiju", istakao je on.\nJeger je izrazio uverenje da će Vlada Srbije primeniti pravila fiskalne stabilizacije koja podrazumevaju povećanje novca za javne investicije što će, kako je istakao, imati efekte na ekonomski rast.\n"Kao deo dogovora u Zakonu o fiskalnoj odgovornosti navodi se i da će za nekoliko godina udeo penzija i plata u bruto domaćem proizvodu morati da se smanji. Time se otvara prostor za povećanje investicija. To daje rezultate, u drugim zemljama je već uspešno primenjeno", dodao je on.


sinisa, Author at YU ECO RTV - Страница 5 од 208\nNaslovna / sinisa (stranica 5)\nPrva međunarodna ženska moto štafeta stiže i u naš grad\nPrva međunarodna ženska moto štafeta, koja će obići preko 120 zemalja sveta, sutra, oko 15 sati i 30 minuta, stići će i u širi centar Subotice Posle toga, naše bajkerke štafetu ćr predati mađarskim koleginicama na graničnom prelazu Kelebija.\nKošarkašice „Spartaka“ U15 obezbedile su prvo mesto u Regionalnoj ligi\nU pretposlednjem kolu plej ofa Regionalne lige, petnaestogodišnje košarkašice „Spartaka“, juče su, u Hali sportova, pobedile vršnjakinje iz sremskomitrovačkog „Sirmiuma“ sa 47: 33 , a, zahvaljujući tom trijumfu, Subotičanke su potvrdile plasman na šampionskoj poziciji, koja će im omogućiti prelazak …\nZa odbojkaše „Spartaka“ počinje serija polufinalnih mečeva plej-ofa\nPosle uspešnog završetka „mini Super lige“, u kojoj su zauzeli visoko treće mesto, odbojkaši „Spartaka“ kreću u borbu za šampionsku titulu. U prvom meču polufinala plej-ofa izabranici trenera Igora Žakića, u nedelju, igraće u Beogradu protiv „Crvene zvezde“, a tri …\nDizači tegova na seniorskom Prvenstvu Evrope u Gruziji\nReprezentacija Srbije u dizanju tegova, predvođena saveznim selektorom Stipanom Vertom i trenerom iz Niša Veselinom Jakovljevićem, od 8. do 15. aprila, učestvovaće na ovogodišnjem seniorskom Prvenstvu Evrope, koje će se održati u gruzijskom gradu Batubiju. Na tom prestižnom takmičenju, koje …\nFudbaleri „Spartaka“, u nedelju, za plasman u plej-of protiv „Rada“\nU nedelju, na Gradskom stadionu, odigraće se utakmica poslednjeg, 30. po redu, kola zvaničnog dela šampionata Superlige između fudbalera „Spartaka“ i beogradskog „Rada“. U ovaj duel Subotičani ulaze u odličnom raspoloženju, nakon pet uzastopnih prvenstvenih trijumfa, od kojih su poslednji …\nPolovičan uspeh mlađih kategorija FK „Spartak“ protiv „Čukaričkog“\nMlađe kategorije Fudbalskog kluba „Spartak“, na domaćem terenu, ostvarile su polovičan uspeh u 20. kolu Lige Srbije protiv vršnjaka iz beogradskog „Čukaričkog“. Jedanaestoplasirani kadeti plavih golubova osvojili su izuzetno važne bodove u borbi za opstanak, pošto su savladali favorizovane četvrtoplasirane …\n„Minimalac“ Pančevaca protiv fudbalera „Bačke 1901“\nU vanrednom, 22. po redu, kolu Srpske lige – grupa „Vojvodina“ fudbaleri „Bačke 1901“, pred svojim navijačima, doživeli su minimalan poraz od 1:0 od izuzetno kvalitetne ekipe pančevačkog „Dinama“. Iako su subotički „crveno-beli“ u ovom meču nastupili u izmenjenom sastavu, …\nStranica 5 of 208« Početak...«34567\t»\t102030...Kraj »


Grčka neće zabraniti pristup ruskim vojnim brodovima zbog američkog zakona - Sputnjik Srbija\nGrčka neće zabraniti pristup ruskim vojnim brodovima zbog američkog zakona\n08:34 03.07.2019 (osveženo 09:18 03.07.2019) Preuzmite kraći link\nAtina neće zabraniti ulazak u svoje luke brodovima ruske mornarice i njihov servis zbog Zakona o saradnji u oblasti bezbednosti i energetike u Istočnom Sredozemlju koji je podnet na razmatranje u Kongres SAD, izjavio je izvor u Vladi Grčke za Sputnjik.\n„Nema govora da će to uticati na privezivanje ruskih brodova u Grčkoj“, rekao je izvor, komentarišući zakon.\nSenator iz redova demokrata Bob Menendez i senator iz redova republikanaca Marko Rubio predstavili su predlog zakona koji menja američku strategiju u Istočnom Sredozemlju i koji se zasniva na promenama u regionu. Nacrt zakona ukida zabranu snabdevanja Kipra oružjem. Odbor Senata za međunarodne odnose odobrio je predlog zakona sa amandmanima koje pozivaju zemlje regiona (Grčku, Kipar i Izrael) da više ne pružaju lučke usluge brodovima iz Rusije.\nKiparski predsednik Nikos Anastasijadis ranije je izrazio žaljenje zbog usvajanja pomenutih amandmana. Prema pisanju Biroa za štampu i informacije, Anastasijadis je kazao novinarima da je on, u principu, pozdravio inicijativu Menendeza i Rubija, kao i nacrt zakona koji je prvobitno podnet Kongresu.\nNijedna zemlja ne može da prisili Nikoziju da prestane da pruža usluge lučkih objekata ruskim ili drugim brodovima, izjavio je ministar odbrane Kipra Savas. Prema njegovim rečima, Kipar će nastaviti sa naporima na daljem produbljivanju odnosa sa Sjedinjenim Američkim Državama, ali da ulogu Kipra kao stuba stabilnosti u regionu treba poštovati.


DAN EVROPE - 9. MAJ | LDA Subotica - Centar lokalne demokratije\nCentar lokalne demokratije u saradnji sa Gradom Subotica i drugim institucijama i organizacijama, obeležili su Dan Evrope – 9. maj, po osmi put.\nProgram obeležavanja Dana Evrope u Subotici\n9. maja i ove godine Centar Lokalne Demokratije Subotica obelеžiće Dan Evrope i to:\nNa Trgu slobode s početkom u 11 sati, postavljanjem štandova na kojima će sugrađani će imati priliku da saznaju više o Evropskim zemljama i Evropskoj Uniji kroz promotivne materijale Grada Subotice, Evropske komisije, civilnih organizacija i promo materijala ambasada država članica EU.\nDan Evrope obeležen kroz EUINFOPOINT 2012 Maj 2012\nI ove godine uz pomoć i saradnju sa Gradom Subotica, Centar lokalne demokratije obeležio je Dan Evrope u sredu 9. Maja 2012 godine. Ove godine organizacija cele manifestacije finansijski je podržana od strane Pokrajinskog sekretarijata za sport i omladinu Autonomne Pokrajine Vojvodine, koji su finansirali Dan Evrope kroz projekat EU INFO POINT 2012. Sam projekat ima za cilj povećanje informisanosti mladih i građana o mogućnostima i vrednostima koje EU pruža i omogućuje.\nDan Evrope u Subotici: 9 maj 2011.\nU saradnji sa Gradom Subotica, civilna organizacija Centar lokalne demokratije organizovala je uličnu manifestaciju na glavnom trgu da obeleži Dan Evrope, programom informativne kampanje za građane. Program se održavao 9. maja i sastojao se od štandova sa promotivnim publikacijama i materialima, te večernjim programom premijere filmova.\nProgramu obeležavanja Dana Evrope priključile su se civilne organizacije: Edukativni centar Roma, Vojvođanski omladinski forum, kontakt tačka programa Mladi u Akciji (Youth in Action) iz Novog Sada, Evropski pokret u Subotici, AARHUS centar, Terras i voloteri Centra lokalne demokratije predvođeni inostranim volonterima (EVS program) okupljenih na projektu Youth Info point Centra lokalne demokratije koji su animirali građane okupljene kog promotivnih štandova. Ovo je bila prilika da se promovišu organizacije i projekti koji se realizuju sa stranim partnerima, kao i promocija rezultata prekogranične saradnje ostvarene u ovom području.\nSvake godine počev od 9. maja 1985. godine obeležava se Dan Evrope, ove godine 2010 sa posebnim naglaskom obeležavanjem 60 godina od donošenja Schuman-ove deklaracije. Na taj dan skoro svi veći gradovi Evrope organizuju brojne manifestacije u znak podrške ideji Evropskih integracija.\nCentar lokalne demokratije u saradnji sa Gradskom upravom Subotice obeležava na trgu ovaj dan poslednjih šest godina, a ove 2010. godine u saradnji sa lokalnim nevladinim organizacijama orgnizovano je obeležavanje i u Apatinu, Novom Bečeju, Kikindi, Kovačici i Baču. Cilje ove manifestacije je približavanje građanima kulturnu baštinu Evropskih zemalja kroz brojne promotivne informativne materijale, putem različitih aspekata koje sun a raspolaganju zemljama članicama.\nObeležavanje Dana Evrope u Subotici\nNa trgu dr Zorana Đinđića postavljeni su štandovi na kojima se promovišu ideje i institucije Evropske unije. Od gostiju prisutni su bili predstavnici konzulata Hrvatske i Mađarske kao i konzulata Bugarske iz Beograda. U sklopu proslave prikazani su dokumentarni filmovi „Taksi do tamne strane“ i „Engleski hirurg“, u Amfiteatru Otvorenog univerziteta, dok je koncert grupe „Nežni Dalibor“, jednog od najpopularnijih bendova savremene srpske scene, održan od 22.30 u “Baš kući”. Proslava Dana Evrope nastavila se i u nedelju, 10. maja, kada su biti prikazani dokumentarni filmovi „Glasajte za mene“ i „Duhovi cite soleil“. Ulaz na sve događaje bio je besplatan.\nProslavu Dana Evrope organizovao je Grad Subotica, u saradnji sa Centrom za lokalne demokratije, FOKUS Fondacija za omladinsku kulturu i stvaralaštvo, Festival evropskog filma Palić, Festival Slobodna zona, Fond za razvoj neprofitnog sektora AP Vojvodina.\nMaj 2008Centar lokalne demokratije u saradnji sa Evropskim pokretom u Srbiji – lokalno veće Subotica obeležio je 9. maj - Dana Evrope uličnim akcijama na glavnim gradskim trgovima u Subotici i Bačkoj Topoli i u nekoliko prigradskih naselja u kojima su iz putujućeg kompbija volonterke delile građanima promo materijale o EU. Samo obeležavanje Dana Evrope bilo je uokvireno projektom „Srbija u Evropskoj uniji - šta od toga imam JA, šta od toga ima ... MOJ grad“ koji je podržan je od strane Fonda za otvoreno društvo i Instituta za održive zajednice. Projekat je trajao od 21.marta 2008. godine i sprovodio u svim opštinama Srbije i u kojem su učestvovale 43 organizacije iz svih opština Srbije.


Kinezi žele da ulažu u srpske rudnike\nBEOGRAD - Delegacija rudarskih kompanija iz Kine posetila je Privrednu komoru Beograda i tom prilikom izrazila interesovanje da investiraju u rudnike u Srbiji. Predstavnici rudarsko-geološkog biroa Shandong kineskog Instituta za rudarstvo i geološka ispitivanja i grupa privrednika iz te zemlje izrazili su interesova\nBEOGRAD - Delegacija rudarskih kompanija iz Kine posetila je Privrednu komoru Beograda i tom prilikom izrazila interesovanje da investiraju u rudnike u Srbiji.\nPredstavnici rudarsko-geološkog biroa Shandong kineskog Instituta za rudarstvo i geološka ispitivanja i grupa privrednika iz te zemlje izrazili su interesovanje da investiraju u srpske rudnike bakra, olova, cinka, zlata i litijuma.\nKineski investitori su, nakon trogodišnjeg istraživanja tržišta, prošle godine u Beogradu registrovali kompaniju BETEC Resources, koja predstavlja zajedničku investiciju kineskih državnih kompanija i privatnih investitora.\nPredsednik BETEC-a, Luo Zhuangwei, izjavio je da je to najaktivnija kompanija iz ove oblasti u regionu, a zainteresovani su za saradnju sa domaćim partnerima, za istraživanje rudnika, kao i za dalje investicije u domenu eksploatacije rudnog bogatstva u regionu.\nDatum kreiranja: 22 april 2014\nSledeća ⇨ Zastavini stručnjaci otputovali u Kinu\nPrethodna ⇦ Srpski profesor na kineskoj poštankoj marki


Olga Danilović stala na korak od nove senzacije - Sportskacentrala.com\nOlga Danilović stala na korak od nove senzacije17.06.2017 12:07hOlga Danilović nije uspela da se plasira u finale ITF turnira koji se igra u mađarskom Hodmezevašarhelju.\n16-godišnja srpska teniserka je u polufinalu poražena od šest godina starije Crnogorke Danke Kovinić sa 2:0, po setovima 6:4, 7:5. Danilovićeva je u meču koji je trajao jedan sat i 50 minuta pružila snažan otpor teniserki koja je za skoro 600 mesta bolje rangirana od nje.\nPosebno se to odnosi na drugi set, u kojem je Danka Kovinić vodila sa 4:1. Danilovićeva je uspela da izjednači na 5:5 i imala je veliku priliku za potpuni preokret. Mlada srpska teniserka nije iskoristila tri brejk lopte, pri rezultatu 5:5, što je Kovinićeva kasnije kaznila i privela meč kraju.


Tramp - Blic Online\nDirektor američke kompanije "Tviter" Džek Dorsi izjavio je danas da je zabrana profila predsednika SAD Donalda Trampa na društvenoj mreži bilo ispravno.\nPredstavnički dom SAD trebalo bi da pokrene postupak impičmenta aktuelnog predsednika Donalda Trampa, a Senat da ga ukloni sa te funkcije. Postupak opoziva najavila je predstavnica Kongresa iz Minesota Ilhan Omar nakon što je grupa Trampovih pristalica nasilno upala u Kapitol.\nOvo su NAJBOGATIJI predsednici Amerike: Neki su mogli da kupe i ČITAVE DRŽAVE od svog bogatstva\nJoš pre nego što je Tramp postao predsednikpre četiri godine, spekulisalo se da je on najbogatiji čovek, koji je ikada sedeo u Beloj kući, prenosi Istorijski zabavnik. Ipak, daleko od toga da su prethodnici bili siromašni.\nNemački zajmodavac Dojče banka (Deutsche Bank) planira da prekine svaku saradnju sa američkim predsednikom Donaldom Trampom nakon izbora, izjavila su u utorak Rojtersu tri visoka zvaničnika banke, prenosi Biznis insajder.\nTramp nameravao da pokaže Supermen majicu ispod košulje\nPredsednik Srbije Aleksandar Vučić dobio je danas pismo od svog američkog kolege Donalda Trampa u kojem doslovce stoji:\nPONOSNI MOMCI: Kako su gej momci neonacistima oteli hašteg PRAUDBOJS i oduševili internet\nAmerički predsednik Donald Tramp rekao je danas da će, ukoliko osvoji drugi mandat na izborima u novembru, njegova administracija uvesti carine svakoj kompaniji koja napusti SAD da bi drugima otvorila radna mesta.\nTviter sakrio Trampovu objavu o glasanju poštom\nTviter je danas sakrio i označio tvit američkog predsednika Donalda Trampa o glasanju poštom zbog kršenja pravila građanskog i izbornog integriteta.


Doživeli smo mi Siriju u Srbiji, kada nam je NATO srušio zemlju pod izgovorom da bombarduje Miloševića | WebTribune\nHome U FOKUSU Doživeli smo mi Siriju u Srbiji, kada nam je NATO srušio zemlju pod izgovorom da bombarduje Miloševića\n“Ako završetak poglavlja 35 podrazumeva da Srbija prihvati nezavisnost Kosova i Metohije, mi to nikada nećemo učiniti”, naglasio je Nikolić.\n“Podržavam da se pojačano bombarduje Islamska država, ali nikada neću podržati da se bombarduje država u kojoj je predsednik regularno izabran”, poručio je Nikolić.\n“Ja sam to doživeo u Jugoslaviji, tada je NATO rekao da je toliko važno da se sruši Milošević da zbog toga treba bombardovati narod. Uvek ću da budem na strani Sirije. Neka ih oslobode tog zla, neka ih puste na izbore, pa ko pobedi neka bude predsednik”, objasnio je Nikolić.\nOsvrćući se na problem migranata, Nikolić je istakao da je Srbija uradila za njih sve što je mogla i da je, pri tome, imala “beznačajnu evropsku pomoć”.


Boris Džonson u Donjem domu parlamenta u Londonu, 4. septembra 2019.\nBritanski premijer Boris Džonson izjavio je da neće tražiti odlaganje Bregzita, nekoliko sati pošto je na snagu stupio zakon kojim se od njega zahteva da odloži izlazak Britanije iz Evropske unije do 2020, ako ne bude uspeo da sa Briselom postigne sporazum o "razvodu".\nDrugi put u nedelju dana, parlament je odbacio Džonsonov zahtev da se blokada prevaziđe raspisivanjem prevremenih izbora. Parlament bi trebalo da sada bude raspušten do 14. oktobra.\nNakon što je britanska kraljica potpisala zakon koji je prošle nedelje usvojen u oba doma parlamenta, Džonson je po svemu sudeći izgubio kontrolu nad britanskim povlačenjem iz EU, budući da ga zakon obavezuje da traži odlaganje ako na samitu EU u oktobru ne postigne novi dogovor.\nEvropski lideri su više puta ponovili da nisu dobili nikakve konkretne predloge uoči samita koji se održava 17. i 18. oktobra, na kojem se Džonson nada da će postići dogovor.\n"Ova vlada će nastaviti da pregovara o sporazuma, dok se ujedno priprema da napusti Uniju i bez sporazuma", izjavio je Džonson u parlamentu nakon što je objavljen rezultat glasanja o prevremenim izborima.\n"Ići ću na ključni samit 17. oktobra i koliko god mehanizama da ovaj parlament izmisli da bi mi vezao ruke, pokušaću da postignem dogovor u nacionalnom interesu... Ova vlada više neće odlagati Bregzit."\nDemonstranti koji se zalažu za EU mašu zastavama pred zgradom parlamenta u Londonu, 9. septembra 2019.\nLider opozicione Laburističke partije Džeremi Korbin izjavio je da njegova stranka jedva čeka izbore ali neće podržati Džonsonov predlog da se oni održe dok ne bude sigurno da je osigurano odlaganje Bregzita.\n"Koliko god da željno čekamo izbore, nismo spremni da rizikujemo katastrofu koja bi, ako se ne postigne sporazum, zadesila naše građane", rekao je Korbin.\nBregzit, najznačajniji geopolitički potez Britanije u proteklih nekoliko decenija, i dalje je pod pitanjem više od tri godine posle referenduma iz 2016, a mogući ishod varira od izlaska 31. oktobra bez dogovora sa Unijom koji bi ublažio tranziciju, do napuštanja celog tog projekta.\nZakon kojim se traži zaustavljanje izlaska bez dogovora postao je zakon u ponedeljak, kada ga je potpisala kraljica Elizabeta. Njime se Džonson primorava da zatraži tromesečni produžetak roka do 31. oktobra, osim ako parlament ili ne odobori sporazum ili do 19. oktobra dozvoli da Britanija napusti Uniju bez dogovora.\nOdgovarajući na komentare da bi vlada mogla da ignoriše zakon, ministar spoljnih poslova Dominik Rab ranije je rekao parlamentu da će vlada poštovati vladavinu zakona ali je dodao: "Ponekad je situacija složenija jer postoje suprotni zakoni ili suprotstavljeni pravni saveti."\nBoris Džonson je preuzeo ulogu premijera u julu, nakon što njegova prethodnica Tereza Mej nije uspela da progura kroz parlament dogovor o povlačenju iz Unije.\nParlament se vratio sa letnje pauze prošle nedelje a Džonson je izgubio svih šest glasanja koja su, od tada, održana u Donjem domu parlamenta.\nSpiker Donjeg doma parlamenta Džon Berkou saopštio je u ponedeljak da podnosi ostavku i upozorio članove vlade da “ne degradiraju” parlament. Vlada premijera Borisa Džonsona optuživala je Berkoa, čija je pozicija formalno neutralna, da krši pravila kako bi omogućio članovima parlamenta da odlože Bregzit. Berkou je rekao da će se povući kada parlament završi rad 31. oktobra, ili ranije, u slučaju raspisivanja prevremenih izbora.\nDok širom Evrope jača frustracija zbog britanske krize, Francuska i Holandija su pomenule mogućnost da bi Evropska unija mogla da odbaci zahtev premijera Borisa Džonsona da se pomeri rok za "razvod" Britanije od EU, 31. oktobar.


Vlaga produžila radove na obnovi zgrade Narod...\nProduženi su radovi za tekuću fazu radova na rekonstrukciji i adaptaciji zgrade Narodnog pozorišta u Subotici. Odobreno je da umesto ugovorenih 270 dana, izvođenje traje dodatnih 60 dan...\nOvog vikenda kreće renoviranje saobraćajnice ...\nZa dva dana počinje rekonstrukcija i uređenje saobraćajnica - Kraljice Marije, 27. marta, Džordža Vašingtona i Cara Dušana. Kako za B92 otkriva glavni gradski urbanista Marko Stojčić, o...\nOd jula kreću radovi na proširenju Bulevara p...\nKrajem prošle nedelje dodelom ugovora napravljen je važan korak ka početku radova na proširenju Bulevara patrijarha Pavla. Posao je na tenderu dobio konzorcijum firmi koji čine Energopr...\nZeleni most u Banja Luci prošao test optereće...\nNovi most, izgrađen na lokaciji nekadašnjeg Zelenog mosta u Banja Luci, juče (11.06.2019) je uspešno prošao test opterećenja, tokom kojeg su se na ovom objektu u isto vreme, na takozvan...\nEvropski žеlеznički koridor gradimo sa Kinom ...\nPotprеdsеdnica Vladе Srbijе prof. dr Zorana Mihajlović obišla jе u petak (07.06.2019) radovе na modеrnizaciji prugе Bеograd–Budimpеšta kod Inđijе, na kojoj radi ruska kompanija RŽD Inte...\nBaupartner završio AB montažnu konstrukciju n...\nKompanija Baupartner uspešno je realizovala sve građevinske radove na kojima je bila angažovana u okviru izgradnje nove fabrike Klimaopreme u Hrvatskoj, koja će uskoro otvoriti svoja vr...\nProstor oko "Marakane" uskoro dobija novi izg...\nProstor oko stadiona „Rajko Mitić", popularne „Marakane", uskoro bi trebalo da dobije potpuno novi izgled. Naime, Sekretarijat za urbanizam i građevinske poslove uradio je Plan detaljne...\nTraže se podizvođači za radove na deonici pru...\nU okviru projekta modernizacije i rekonstrukcije brze pruge Beograd- Subotica, srpski ogranak kompanije China Railway International u Beogradu, raspisao je 4 tendera za podizvođače rado...\nVlaga produžila radove na obnovi zgrade Narodnog pozorišta u Subotici\nObnavljanje šetališta u blokovima\nProstor oko "Marakane" uskoro dobija novi izgled


Razmjena na Islandu - Bosna i Hercegovina Razmjena na Islandu - Bosna i Hercegovina\nRazmjena na Islandu\nProširi svoje vidike u zemlji leda i vatre\nProgram interkulturalnog učenja na Islandu omogućava srednjoškolcima iz Bosne i Hercegovine da provedu školsku godinu u otočnojj zemlji sjevernog Atlantika. AFS učenici tokom razmjene na Islandu žive u domaćin porodici i pohađaju javnu srednju školu. Tokom razmjene AFS domaćin organizacija za učesnike organizuje najmanje 3 orijentacijske aktivnosti, te druge događaje kao što su izleti, proslave praznika, druženja i sl. Saznajte više informacija o životu na Islandu i specifičnostima islandske kulture na stranici zemlje. Više detalja o školskom sistemu na Islandu možete pročitati u ovom dokumentu.\nZa program razmjene na Isandu se mogu prijaviti učenici koji imaju prebivalište na području BiH, pohađaju srednju školu u BiH, imaju odlične ili vrlo dobre ocjene, i rođeni su u periodu od od 17. februara 2001. do 17. decembra 2003. Potrebno je predznanje engleskog jezika.


ZAJEDNIČKIM PROJEKTIMA DO BRŽEG RAZVOJA: Predstavnici lokalnog ekonomskog razvoja sa čelnicima Sombora | Novosti.rs\nZAJEDNIČKIM PROJEKTIMA DO BRŽEG RAZVOJA: Predstavnici lokalnog ekonomskog razvoja sa čelnicima Sombora\n04. 03. 2021. u 16:16\nUSPOSTAVLJANJE zajedničke saradnje na realizaciji budućih projekata,bila je tema sastanka gradonačelnika Sombora Antonia Ratkovića, predstavnika Odseka za lokalni ekonomski razvoj i koordinatora za evropske projekte Grada Sombora prof. dr Saše Bošnjaka sa direktorom Fonda „Evropski poslovi“ AP Vojvodine Aleksandrom Simurdićem i njegovim saradnicima.\nUčesnici sastanka,održanog u ovom gradu, za prioritet u daljem radu postavili su mapiranje i definisanje lokalnih i regionalnih projekata, kao i njihovo usklađivanje na sva tri nivoa vlasti – lokalnom, pokrajinskom i republičkom.\nPredstavnici Fonda ovom prilikom istakli su da Sombor već ima dobro iskustvo u realizaciji evropskih projekata,te da će njihova podrška biti sa ciljem da se ostvare još bolji rezultati.\nSombor projekat razvoj ekonomski razvoj Aleksandar Simurdić Antonin Ratković\n13:21 VELJKO SE SAMO SRUŠIO: Ovo je mladi fluraš koji je preminuo tokom "Kupusijade" u Mrčajevcima\nMLADI frulaš Veljko Ratković (21) preminuo je tokom folklornog nastupa na „Kupusijadi“ u Mrčajevcima kod Čačka koja je potresla stanovnike grada na Ibru


Kinetic Perpetual kombinuje lepotu klasičnog mehaničkog večnog kalendara, koga nije potrebno korigovati do 28.februara 2100. godine, sa prednostima kinetičkog mehanizma koga pokreće pokret vašeg tela. Poseduje preciznost kvarcnog sata uz mogućnost mirovanja i do četiri godine.\nOvaj kalibar je trijumf klasične tehnologije proizvodnje satova i moderne mikroelektronike. Sa ukupno 232 dela, što je gotovo identično broju delova mehaničkog hronografa više klase, i sa najmanjim ultrazvučnim motorom na svetu od svega 0,4mm debljine, Kinetic Perpetual postavlja nove standarde među Perpetual Calendar satovima.\nOvaj 0,4mm debljine ultrazvučni motor je jedini izvor energije 101 dela mehaničkih prenosnika Perpetual Calendar-a koji prikazuje ispravno ne samo datum i dan, već i mesec, uključujući i februar prestupne godine.\nOvim izvanrednim kalendarom upravlja i foto senzor koji prepoznaje određenu oznaku na svakom prenosniku te na taj način određuje i ispravlja datum, dan, mesec i godinu, uključujući i februar prestupne godine.\nKalibar primenjuje Seikovu jedinstvenu Kinetic Auto Relay tehnologiju. Pokreće ga pokret tela, i uz Kinetic Perpetual poseduje kvarcnu tačnost i pouzdanost. Auto Relay funkcija obezbeđuje rezervu snage šest meseci, nakon čega se sat prebacuje u "sleep'" mod rada u kojem je aktivan do četiri godine. Sat zadržava tačnost i kalendar nastavlja da pokazuje tačan datum, dan, mesec i godinu, ali se kazaljke zaustavljaju, čuvajući energiju. Kada se sat ponovo stavi na ruku automatski se resetuje na tačno vreme.\nSpecifikacija mehanizma (Kalibar 7D48)\nEnergiju dobija pokretom tela\nPerpetual kalendar tačan do 2100. godine\n24 satna kazaljka\nkazaljka za prestupnu godinu (7D46 / 7D56)\ndisk za prestupnu godinu (7D48)\nfunkcija očuvanja energije\nTime relay sistem koji obezbeđuje preciznost i do četiri godine


VLADA UKIDA VANREDNO STANJE: Mere opreza se zadržavaju | Direkt.rs\nPočetna Politika VLADA UKIDA VANREDNO STANJE: Mere opreza se zadržavaju\nVLADA UKIDA VANREDNO STANJE: Mere opreza se zadržavaju\n– Zabrana kretanja biće ukinuta kada se ukine vanredno stanje, navela je premijerka i dodala da postoji plan za otvaranje aerodroma, kao i za međunarodni, gradski i međugradski prevoz.\nBrnabić je ponovila da će u narednom periodu biti nastavljeno testiranje na novi koronavirus, uz napomenu da će broj testiranih danas preći 100.000. Ona je istovremeno saopštila da je od 189 preminulih u Srbiji od koronavirusa, više od četvrtine iz Gerontološkog centra Niš, koji je nesrećan primer onoga što bi se desilo da nismo imali restriktivne mere.\nBrnabić je naglasila da je za to najveća odgovornost na direktoru ove ustanove, ali i da nije isključivo njegova krivica jer postoje indicije da su lekari iz Kliničkog centra Niš posećivali članove porodica koji su korisnici Centra, dok su zaposleni dozvoljavali štićenicima izlazak napolje i kontakt sa decom koja su došla iz dijaspore.\nMinistarstvo za rad, zapošljavanje, boračka i socijalna pitanja, kako je ukazala, preduzelo je sve mere zaštite, dalo jasno instrukcije i obavezujuća uputstva, kao što je to učinio i Krizni štab.\n– U slučaju Gerontološkog centra u Nišu brzo smo reagovali, direktor je u pritvoru i čeka na suđenje. Niko neće biti zaštićen ako je prekršio jasne instrukcije i oni koji su se igrali sa životima naših najstarijih moraće da plate visoku cenu, poručila je premijerka.\n– U borbi sa koronavirusom uvek je na prvom mestu bila zaštita ljudskog života i država u ostvarenju tog cilja nije štedela nijedan resurs, ponovila je predsednica Vlade.\n– Takođe, Srbija je uspela da obezbedi pravovremeni i ozbiljni paket mera finansijske podrške privredi i među zemljama je koje su za to opredelile najviše sredstava, a to su SAD, Kina, Australija, Velika Britanija, Francuska i Nemačka, zaključila je Brnabić.\nUKINUTA VANREDNA SITUACIJA U ČAČKU: Lokali rade duže, proslave i dalje zabranjene


Bespovratna pomoć u prave projekte - Domaćinska kuća\nBespovratna pomoć u prave projekte\nKuća » Konkursi i Programi » Bespovratna pomoć u prave projekte\nIlustracija: uljana repica, foto: Svetlana Kovačević, Domaćinska kuća\nNajveći deo od 179 miliona evra bespovratne pomoći Brisela opredeljeno je za ekologiju, turizam i najugroženije, kaže za RTS ministarka za evropske integracije Jadranka Joksimović. Ističe da je za 15 godina iz različitih izvora EU u Srbiju ušlo oko tri milijarde evra i dodaje kako Srbija na pravi način koristi fondove EU.Srbija je u četvrtak otvorila poglavlje devet o finansijskim uslugama.\nIstovremeno, komesar za pristupne pregovore Johanes Han i ministarka za evropske integracije Jadranka Joksimović potpisali su i paket pretpristupne pomoći (IPA) za 2018. godinu u iznosu od 179,1 milion evra.Gostujući u Jutarnjem dnevniku, ministarka Joksimović je rekla da je najveći deo tog novca opredeljeno je za ekologiju, turizam i najugroženije.\n„Od 179,1 miliona evra, 62 miliona je namenjeno za zaštitu životne sredine, od toga 51 milion za postrojenje za prečišćavanje otpadnih voda u Nišu“, rekla je Joksimovićeva.\nZa energetsku efikasnost Gradske biblioteke, studentske poliklinike i hitne pomoći biće izdvojeno 11 miliona evra, a za stambeno ugrožene grupe (izbegle i raseljene) – 20 miliona.\nJoksimovićeva navodi da su projekti dogovoreni i pripremljeni tokom prošle godine i da je zbog toga Johanes Han „izašao u susret“ i ranije odobrio finansijsku pomoć.\n„Da smo radili pogrešno, ne bismo dobili ovolika sredstva i ne bismo ovo uspešno završili“, naglasila je Joksimovićeva.\n„Mi često govorimo o evropskim integracijama samo u kontekstu političkih dešavanja, a zapravo, kao kandidat za članstvo, Srbija ima dodatnu prednost tog procesa — to su fondovi EU, koji su na nivou od oko 200 miliona evra godšnje“, izjavila je Joksimovićeva.\n„Mislim da smo zaslužili da otvorimo dva poglavlja, ali imajući u vidu da niko drugi iz regiona nije napravio nijedan pozitivan korak u pristupnom procesu, mislim da ipak ne možemo da budemo nezadovoljni“, zaključila je Joksimovićeva.\n„Jedno poglavlje i 179 miliona evra — mislim da nisu loše vesti“, rekla je Joksimovićeva.\n179 miliona evra, bespovratna sredstva, brisel\nPrevPrethodnaKatastrofa u Dolovu\nSledećaZatvorena dva objekta za preradu hraneNext


Duygu Sarisin podržala humanu kampanju - TV Exposed\nDuygu Sarisin podržala humanu kampanju\nTurska glumica Duygu Sarisin podržala je još jednu humanu kampanju. Ovaj put reč je o kampanji u kojoj ljudi doniraju svoju kosu pacijentima koji boluju od karcinoma. Kao što je poznato, tokom lečenja karcinoma mnogi pacijenti ostanu bez kose. Namera ove kampanje je da uspostavi vezu između ljudi koji žele da doniraju kosu i nadležnih ...\nTurska glumica Duygu Sarisin podržala je još jednu humanu kampanju.\nOvaj put reč je o kampanji u kojoj ljudi doniraju svoju kosu pacijentima koji boluju od karcinoma. Kao što je poznato, tokom lečenja karcinoma mnogi pacijenti ostanu bez kose. Namera ove kampanje je da uspostavi vezu između ljudi koji žele da doniraju kosu i nadležnih klinika. Na taj način će se pomoći ljudima koji prolaze kroz težak period.\nLep gest glumice, koja je i ranije podržavala razne humanitarne akcije i kampanje. Očekuje se da već u toku dana i u narednom periodu i druge njene kolege podrže ovu zaista važnu kampanju.\nNOVO - Nova glumica u seriji Bir Zamanlar Cukurova / Čukurova\nStopiran rad na novoj sezoni serije Kurtlar Vadisi...\nDeniz Ugur kritikovala modernu TV produkciju u Turskoj\nUskoro kraj za tursku seriju Seni Cok Bekledim / Dugo...\nBarbaros će naslediti seriju Payitaht Abdulhamid\nOdlazak iz serije EDHO


SUDSKI SAVET POGAZIO USTAV: Akcija za ljudska prava tvrdi da je 30 sudija ispunilo uslov za penziju ali i dalje rade | Novosti.RS\nIz te NVO navode da je odluka Sudskog saveta da se sačeka ocena Ustavnog suda ustavnosti Zakona o PIO nezakonita, a pravna mišljenja po pitanju tumačenja Zakona su oprečna i ne smatraju svi da su sudije obavezne da se penzionišu onda kada su stekli uslove za to.\n- Među sudijama koji bi trebalo da se penzionišu su i njih 23 o kojima su predsednici sudova uredno izvestili Sudski savet, koji je dužan da konstatuje prestanak funkcije, ali i predsednica Vrhovnog suda i još šest sudija tog suda, o čijem ispunjavanju uslova za penziju Sudski savet nije obavešten. Isto tako, funkcija je morala da prestane i Ivici Stankoviću, vršiocu dužnosti Vrhovnog državnog tužioca, kao i najmanje sedam drugih tužilaca, iako o tome rukovodioci državnih tužilaštava nisu obavestili Tužilački savet, kojim Stanković predsedava - navodi se u sapštenju HRA.\nPENZIJA PRAVO, NE OBAVEZA\nPROFESOR na Pravnom fakultetu Univerziteta Crne Gore Draginja Vuksanović Stanković navela je da Zakon o izmenama i dopunama Zakona o penzijskom i invalidskom osiguranju od 12. avgusta, između ostalog, propisuje posebne uslove za odlazak u starosnu penziju. Ona je ranije ukazala da sudije i tužioci ne moraju da idu u penzuju sa 64 godine (žene), a muškarci sa 66 godina života, osim ako sami to pravo žele da ostvare.\nU toj organizaciji navode da je Sudski savet već odbio da proglasi prestanak funkcije svim sudijama dok Ustavni sud ne odluči o njihovoj inicijativi za ocenu ustavnosti Zakona o penzijskom i invalidskom osiguranju koji propisuje uslove za penziju, te da ovakvu odluku Sudskog saveta smatraju nezakonitom i zloupotrebom položaja.\n- Ustavni sud se ovim povodom nije oglašavao. Taj sud nema rok u kome je dužan da postupa, jer je prošle godine sam sebi ukinuo rok od 18 meseci za postupanje u predmetima koji je bio propisan Zakonom o Ustavnom sudu. Na osnovu Ustava i važećih zakona, svima su funkcije morale da prestanu, jer to nalaže pravni poredak, a da bi Ustavni sud, eventualno, mogao naknadno da ih vrati na funkcije, ako bi konstatovao da je zakon koji je propisao uslove za penziju bio neustavan - podsećaju iz HRA.\nU HRA smatraju da je ovakva situacija pogubna za poverenje građana u sudstvo i državno tužilaštvo.\nPoslanici Demokrata Momo Koprivica i Dragan Krapović saopštili su da "sudije koje su ispunile formalni uslov za prestanak sudijske funkcije moraju otići sa te pozicije" i istakli da je, prema njima dostupnim podacima, predsednica Vrhovnog suda Vesna Medenica pravo na penziju stekla u oktobru 2018. Prema njihovom tumačenju, sudije i tužioce na to je obavezivao i Ustav.\nCrna Gora Ustav sudije penzija


pink.rs | ĐURIĆ O RADI TRAJKOVIĆ: Ako je tačno da je prištinskim organima klevetala svoju državu, PREZIREM JE\nĐURIĆ O RADI TRAJKOVIĆ: Ako je tačno da je prištinskim organima klevetala svoju državu, PREZIREM JE\nRač je, naprosto, o osobi bez ikakvih moralnih skrupula, spremnoj da iz puke pakosti i očigledne mržnje prma sopstvenoj državi pomogne Albancima, kaže predsednik GO SNS.\nPotpredsednik Glavnog odbora SNS, Marko Đurić, izjavio je da smo poslednjih meseci osvedočili o, kako kaže, rđavom karakteru i štetočinskoj političkoj misiji Rade Trajković, ali, ukoliko je tačno da je prištinskim istražnim organima klevetala svoju državu, "mogu samo da iskažem najotvorenije gađenje i prezir prema takvoj osobi".\n- Pitam se kolika mora biti razmera zlobe i nepoštenja jedne takve individue, i čime se može kupiti i platiti takva vrsta najodvratnijeg kolaboracionizma sa političkim strukturama u Prištini, koje predvode osvedočeni koljači i zločinci - kaže Đurić.\nRač je, naprosto, o osobi bez ikakvih moralnih skrupula, spremnoj da iz puke pakosti i očigledne mržnje prma sopstvenoj državi pomogne Albancima da izgrade nekakvu pseudopravnu konstrukciju o navodnoj umešanosi Srbije u ubistvo Olivera Ivanovića, naveo je Đurić.\n- Srpski narod je tolerantan, međutim ne znam kako će Rada Trajković nakon ovoga u oči pogledati svojim sunarodnicima i nekadašnjim komšijama na Kosovu i Metohiji - naveo je Đurić.


IRF plasirao u crnogorsku privredu 175,6 miliona eura, definisali nove kreditne linije - CdM\nIRF plasirao u crnogorsku privredu 175,6 miliona eura, definisali nove kreditne linije\nInvesticiono-razvojni fond IRF plasirao je u crnogorsku privredu u prošloj godini 175,6 miliona eura, što je 37 odsto više nego 2016, a definisao je kreditne linije za podršku visokoškolcima, tehnološkim viškovima i ženama u biznisu.\nPredstavnik IRF-a, Spasoje Vujošević, kazao je na sjednici Odbora udruženja malih i srednjih preduzeća Privredne komore PKCG da je IRF za ovu godinu definisao kreditne linije za podršku visokoškolcima, tehnološkim viškovima, ženama u biznisu, mladima, start up-preduzećima i početnicima u biznisu i preduzetništvu.\n“Kamatna stopa za direktno kreditiranje je do tri odsto, dok je posredstvom banaka četiri odsto. Rok otplate je do 12 godina, sa uključenim grejs periodom do četiri godine”, rekao je Vujošević na sjednici održanoj u srijedu.\nOn je, kako je saopšteno iz PKCG, precizirao da je maksimalan iznos kredita do 50 hiljada eura za direktne kredite, odnosno za preduzetnike do 30 hiljada eura, a preduzetnice do 50 hiljada eura. Za kredite koji će se realizovati posredstvom poslovnih banaka maksimalan iznos kredita je milion eura.\nZa visokoškolce, tehnološke viškove i žene u biznisu obezbijeđenje su, kako je kazao, beskamatne kreditne linije.\n“Krediti će biti dodijeljivani mikro, malim i srednjim preduzećima MMSP u poljoprivredi, turizmu, proizvodnim i uslužnim djelatnostima, likvidnost, konkurentnost crnogorskih proizvoda na inostranim tržištima, realizaciji greenfield i brownfield investicija, infrastrukturnim projektima od ekološkog, lokalnog i državnog značaja, te iz oblasti energetike i energetske efikasnosti”, rekao je Vujošević.\nIRF je od osnivanja do kraja prošle godine plasirao oko 620 miliona eura u crnogorsku privredu.\nIRF će i u ovoj godini odobravati stimulacije za subjekte koji posluju u opštinama sjevernog regiona i onim koje su ispod prosjeka razvijenosti na nivou Crne Gore, zatim za realizaciju projekata koji zapošljavaju pet ili više novih osoba, onima koji kao sredstvo obezbjeđenja ponude bankarsku garanciju, preduzećima koja redovno izmiruju svoje poreske obaveze.\n“Za projekte koji će se finansirati iz sredstava Evropske investicione banke EIB, kamatna stopa će biti niža 0,5 odsto u odnosu na definisane”, dodao je Vujošević.\nPrivrednici su tokom diskusije tražili od IRF-a podršku mladim ljudima koji žive na selu, posebno stočarima, te drugim proizvodnim djelatnostima.\nOni smatraju da bi gornje kamatne mogle biti i niže od 4,5 odsto pošto su približne bankarskim, na što su im predstavnici IRF-a odgovorili da stopa opada po 0,5 procentnih poena za nerazvijena područja, otvaranje novih radnih mjesta i aranžmane EIB-a.\nSekretar Odbora Veselin Dragićević, saopštio je da sektor MSP pokazuje tendenciju rasta, posmatrano po broju preduzeća i zaposlenih.\n“Broj MMSP u prošloj godini, prema podacima Poreske uprave (PU) je 25,99 hiljada, što je povećanje od 39,5 odsto u odnosu na 2011. godinu. U ukupnim investicijama u osnovna sredstva, koje su iznosile 652,8 miliona eura 2016. godine, učešće MSP je bilo oko 56,7 odsto. Učešće prometa MSP u ukupnoj vrijednosti je 2016. godine bilo 77,2 odsto, a bruto dodate vrijednosti MSP 70,5 odsto”, precizirao je Dragićević.\nU informaciji o poslovnom ambijentu u sektoru MSP, koja je predstavljena na sjednici, konstatovano je da se dosljedna i efikasna primjena zakonskih propisa nameće kao potreba radi obezbjeđivanja pravne sigurnosti, predvidljivosti, te privlačenja novih investicija.\n“Povećanje poreza na dodatu vrijednost PDV i akciza može uticati na dalje povećanje obima nelegalnog poslovanja, te je potrebno intenzivirati aktivnosti nadležnih organa na suzbijanju poslovanja van legalnih tokova. Pored toga, efikasnije suzbijanje sive ekonomije zahtijeva ponovno uključivanje predstavnika privatnog sektora u rad nadležne komisije”, navodi se u informaciji.\nVeliki broj i visoki iznosi taksi, na nacionalnom i lokalnom nivou, opterećuju poslovanje privrede, te je potrebno preispitati njihove iznose i smanjiti na način da će odražavati stvarne troškove pruženih usluga.\n“Neophodno je nastaviti aktivnosti na unaprijeđenju uslova za investiranje, prvenstveno kroz dalji razvoj biznis zona od strateškog i lokalnog značaja, čime će se doprinijeti intenzivnijem korišćenju potencijala i privlačenju investicija, posebno investicija u proizvodnju, koje su značajan pokretač ekonomskog rasta”, zaključuje se u informaciji.\nTagoviInvesticiono razvojni fond IRF kreditne linije Spasoje Vujošević


Simonović: Tri domaće firme dale ponude za Prokop - Gradjevinarstvo.rs\nNa tenderu za završetak izgradnje buduće glavne železničke stanice Beograd centar u "Prokopu" ponude su dale tri domaće kompanije i ugovor sa jednom od njih bi trebalo da bude potpisan do 25. marta, izjavio je generalni direktor "Železnica Srbije" Dragoljub Simonović.\nPonudu su dali "Fau vesen" u Lazarevcu, zemunski "Siti mont" i konzorcijum tri firme "Energoprojekta": "Energoprojekt-niskogradnja", "Energoprojekt-visokogradnja" i "Energoprojek-oprema", rekao je Simonović posle otvaranja tenderskih ponuda.\nRadovi na Prokopu bi trebalo da počnu početkom aprila i "Železnice Srbije" su spremne da odmah krenu u realizaciju tog posla. Tačan datum početka radova zavisiće od spremnosti kompanije koja na tenderu bude izabrana.\nU petak (28. februar 2014.) istekao je rok za odnošenje ponuda za prvu fazu radova na železničkoj stanici Beograd centar u "Prokopu", na koji se javilo više od 30 domaćih i inostranih kompanija.\nTaj posao će biti finansiran kreditom kuvajtskog "Fonda za arapski ekonomski razvoj", vrednog nešto manje od 26 miliona evra, a srpske železnice su raspisale tender 15. januara.\nIzgradnja "Prokopa" počela je 1977. godine, ali je ubrzo prekinuta zbog nedostatka novca. Radovi su nastavljeni 1990-ih godina, a ponovo su prekinuti 2000. godine. Na tenderu 2005. je pobedio mađarski "Trigranit" sa kojim su pregovori prekinuti, jer je između ostalog, tražio da mu bude ustupljeno pravo izgradnje na mestu sadašnje železnicke stanice u "Savskom amfiteatru".\nSimonović je podsetio da je 24. februar bio prvobitni rok za podnošenje ponuda, ali da je rok produžen za četiri dana kako niko od velikog broja zainteresovanih ponuđača ne bi bio oštećen. Rok je produžen zbog izuzetno velikog broja pitanja koji je pristigao u okviru tenderske procedure i zakonske obaveze da se na njih odgovori u roku od tri dana.\n- Javnim pozivom je predviđeno da maksimalan rok za izvođenje radova na rekonstrukciji saobraćajnih kapaciteta u železničkoj stanici Beograd centar u "Prokopu" bude 420 dana, a kriterijum za ocenjivanje ponuda biće najniža ponuđena cena – rekao je ranije Simonović.\nNa taj način "Železnice Srbije" intenziviraju aktivnosti na završetku izgradnje beogradskog železničkog čvora i stvaraju pretpostavke za uspešnu realizaciju projekta "Beograd na vodi", koji je od izuzetnog značaja za celu Srbiju, a domaća građevinska operativa dobija šansu za posao i potvrdu svog kvaliteta i mogućnosti.\nMinistar građevinarstva Velimir Ilić je izjavio da je za projekat "Beograd na vodi" važno završiti izgradnju nove želeničke stanice u "Prokopu", kao i da se sada rade projekti za ono što je najneophodnije odnosno da se odustalo od prvobitnog plana da se tu izgradi dosta komercijalnog sadržaja, stanovi, hotel... što bi tu investiciju poskupelo za četiri puta.\nTek kada bude profunkcionisala ta železnička stanica u punom kapacitetu razmišćaće se i o komercijalnim sadržajima na njenoj ploči, rekao je ministar dodajući da se na jesen očekuju intenzivni radovi na "Prokopu".\nRadovi obuhvataju i sanaciju hidroizolacije na koti 105, kontaktnu mrežu i izgradnju četiri trafo stanice, elektroenergetske i telekomunikacione instalacije i sisteme u podhodnicima i na peronima, dispečerske uređaje i lokalnu kablovsku mrežu, osiguranje stanice Beograd-centar i rasputnice Karađorđev park i Dedinje elektronskim signalno-sigurnosnim uređajima i rekonstrukcija stanične postavnice.\nUgovor o kreditu sa kuvajtskim "Fondom za arapski ekonomski razvoj" potpisan je 10. decembra 2012. Konkursna dokumentacija za taj posao je krajem 2013. usaglašena sa kuvajtskim partnerima.


Novi urbani mobilijar na više lokacija u gradu, investicija vredna 1,8 miliona dinara - Dnevnik Juga\nPočetna / DRUŠTVO / Novi urbani mobilijar na više lokacija u gradu, investicija vredna 1,8 miliona dinara\nSrdjan Stamenkovic 12/08/2018\tDRUŠTVO, Leskovac Ostavi komentar\nNa više lokacija u radu postavljeno je 20 novih klupa za sedenje, 5 držača za bicikle, 3 viša i 3 niža roštilja, 5 tabli za oglase i 9 kanti za otpatke.\nNeke od lokacija na kojima su postavljeni novi urbani mobilijari su plato na Hisaru gde su postavljeni 3 viša i 1 niži roštilj, klupe bez naslona, kante i biciklarnik. Niži roštilji postavljeni su i u severnom delu parcele SRC-a „Dubočica“.\nPark Kralja Petra, koji je vrlo posećena i poželjna lokacija, se kompletira sa preko potrebnim klupama za sedenje i biciklarnikom koji se postavljaju i duž Bulevara Oslobođenja, i na još tri lokacije.\nNove table za oglase se postavljaju na mestima sa frekfentnim pešačkim saobraćajem poput Bulevara Oslobođenja i Masarikovog trga (ispred zlatare Unca), na uglu ulica Mlinska i Ilije Strele, u ulici Južnomorsavskih brigada (kod Suve reke) i na Bulevaru Nikole Pašića.\nVrednost investicije je 1,8 miliona dinara. Sredstva za realizaciju obezbedio je grad Leskovac. Rokovi za ispruku i izvođenje radova su 30 kalendarskih dana. Radovi na postavljanju mobilijara i roštilja i plan lokacije postavljanja se izvode na osnovu idejnog rešenja koja je uradila JP “Urbanizam i izgradnja“ Leskovac dok je izvođač radova privredno društvo za proizvodnju i usluge „Korali“ DOO Konarevo.\n-Kao što vidite Lokalna samouprava se svakodnevno trudi da doprinese lepšem izgledu grada i da naš grad učini što privlačnijim kako turistima tako i svojim sugrađanima. A organizacijom ovakvih dešavanja i druženjem sa građanima saznajemo načine i sugerišu nam se nove ideje kako da u našoj misiji uspemo- rekao je gradonačelnik Leskovca dr Goran Cvetanović.\nPrethodni Međunarodni dan mladih obeležen u Leskovcu, priznanje za Kancelariju za mlade\nSledeći BAJKERI I ROK ZA KRAJ Grdeličko leto 2018 završeno Moto skupom


Tadić: Bez odgovornosti i izvinjenja nema stvarnog pomirenja | Autonomija\n"Dok god nam Vučić bez trunke odgovornosti prema svojoj prošlosti deli lekcije o odgovornosti, projekat politike regionalnog pomirenja biće poništavan projektom politike veštačkih tenzija"\nOn je naveo da su danas u skoro svim zemljama regiona oni koji su „predstavljali politiku koja je i dovela do ratnih zločina“ ujedno i najveća prepreka regionalnom pomirenju.\n„Neophodno je upozoriti da se ponovo suočavamo sa opasnom politikom lažnog patriotizma i raspirivanja veštačkih tenzija u svrhu najjeftinijih političkih poena“, naveo je Tadić u pisanoj izjavi.\nOn je ocenio da je današnja presuda Mladiću „epilog saradnje sa Haškim tribunalom“ koju je Srbija dovršila u njegovom predsedničkom mandatu, u kako je naveo, „politički i socijalno teškom vremenu, nabijenom ogromnim izazovima i rizicima unutrašnjih sukoba“.\nTadić je dodao i da je privođenje Haškom tribunalu svih optuženih za najteže zločine protiv čovečnosti okončano u potpunosti sa punim uverenjem da je to bila osnovna pretpostavka procesa pomirenja na prostoru Jugoslavije.\n„Činili smo to uprkos agresivnoj i jakoj opoziciji koja nam je javno pretila smrću i organizovala nasilne proteste, uprkos svim bezbednosnim rizicima kojima smo lično bili izloženi i usmereni na cilj budućnosti Srbije i pomirenja u regionu, a ne na cilj izbornih pobeda i popularnosti lažnog patriotizma“, naveo je Tadić.\nOn se osvrnuo i na predsednika Srbije Aleksandra Vučića i rekao da je nejasno kada komentariše presudu da li govori kao onaj ko je „organizovao nasilne proteste protiv hapšenja Mladića ili kao onaj koji je preko noći deklarativno prihvatio proevropsku politiku“.\n„Možda je upravo danas, na dan izricanja presude Ratku Mladiću, dok nam Vučić govori o neophodnosti suočavanja sa prošlošću, konačno vreme da se i on suoči sa svojom ličnom političkom prošlošću„, naveo je Tadić.\nOn se osvrnuo na Vučićevu izjavu da bi svaki Bošnjak u Srbiji trebalo da se oseća bezbedno i prokomentarisao da se nijedan Bošnjak ne može osećati bezbedno u zemlji kojom upravlja čovek koji se nikada javno nije odrekao svoje „dojučerašnje politike“ i izvinio za izjave poput „Sto muslimana za jednog Srbina“.\n„Dok god nam Vučić bez trunke odgovornosti prema svojoj prošlosti deli lekcije o odgovornosti, projekat politike regionalnog pomirenja biće poništavan projektom politike veštačkih tenzija, lažnog patriotizma, licemerja i kukavičluka i u kontekstu budućnosti mira biće obesmišljena sva naša borba za pomirenje, pa i današnja presuda“, naveo je Tadić.


Šef kluba zastupnika DF u Predstavničkom domu Parlamenta skupštine BiH, Dženan Đonlagć, reagirao je na izjavu šefa poslaničke grupe SPS o odnosu vlasti Srbije prema genocidu u Srebrenici, kao i na napade na člana Predsjedništva BiH Željka…\nVučić je veličanjem Miloševića prešao “crvenu liniju”\nPredsjednik Srbije Aleksandar Vučić jučer je priredio igrokaz za kosovsku, srbijansku i međunarodnu javnost. Iako je gromoglasno najavljivao da će to biti njegov najvažniji govor u životu, osim gomile protivrječnih fraza i parola, ništa…\nBalašević na N1 televiziji: “Protiv Miloševića nikad nisam bio”\nĐorđe Balašević gostovao je na N1 televiziji, a otkrio je, između ostalog, da mu je Banjaluka apsolutno draga te da nikad nije bio protiv Miloševića, već protiv sistema. N1 televizija počela je emitiranje nove emisije 360 stepeni, a prvi…\nKako je Milošević odlučio da Srbija zavijek izgubi Kosovo\nSvi znamo da je rat u BiH zaustavljen u američkoj vojnoj bazi kod Daytona novembra 1995. godine, gdje su lideri tri zaraćene strane parafirali mirovni ugovor koji će je potpisan u Parizu 14. decembra. Međutim, malo se zna o tome šta se sve…\n“Niko osim mene nije želio kazati Krajišniku da je Milošević dao Sarajevo: kad sam mu rekao,…\nNebojša Vujović, nekadašnji diplomata SR Jugoslavije u Washingtonu, koji je bio član delegacije te države na mirovnim pregovorima u Daytonu, napisao je knjigu pod naslovom “Posljednji let iz Dejtona” u kojoj opisuje burne događaje koji se…\nMesić: Milošević je Tuđmanu rekao: Ti uzmi Cazin, Kladušu i Bihać, to je tzv. “turska Hrvatska”\nStjepan Mesić, bivši predsjednik Hrvatske i aktivni sudionik događaja iz 90-tih godina prošlog vijeka, u opsežnom intervuu zagrebačkom "Jutarnjem listu", između ostalog, govorio je o planovima podjele Bosne i Hercegovine. Mesić, koj je…\nMesić: Milošević i Tuđman su htjeli podijeliti BiH, Armija RBiH je to zaustavila\nObjašnjavajući kako se razvijala situacija kada je shvatio da Tuđman i HDZ imaju dogovor sa Srbijom i Slobodanom Miloševićem, a na štetu Bosne i Hercegovine, predsjednik Mesić obrazlaže koje je korake poduzeo u pokušaju da srpiječi…


Borac želi Salvatorea Maronea\nFudbalski klub Borac želi u svojim redovima da vidi lijevog beka Čekserede Salvatorea Maronea, saznaje MeridianSport.\nMladi fudbaler nalazi se sa rumunskim drugoligašem Čekseredom na pripremama u Antaliji. On je protiv Borca trebao igrati danas u pripremnoj utakmici, ali je ona otkazana.\nMarone nastupa na poziciji lijevog beka, a nije mu strana ni nešto ofanzivnija uloga. Devetnaestogodišnjeg fudbalera odlikuje brzina i tehnika. Prošao je omladinske selekcije Steaue, a u Čekseredu stigao na pozajmicu na ljeto prošle godine.\nBorac na ovoj poziciji trenutno ima Aleksandra Subića i Đorđa Ćosića, kao i mladog Marka Kujundžića.\nUkoliko bi se ostvario transfer on bi bio šest igrač koji je stigao u “Platonovu” ovu zimu, nakon Elvisa Mehanovića, Dine Ćorića, Dejana Uzelca, Nikole Lakića i Donalda Molsa.\nPrethodni članakZbog zaraženih igrača u Zvezdinom sastavu, odložena utakmica protiv Žalgirisa u Kaunasu\nNaredni članakStojan Vranješ iz Antalije za MeridianSportBH: “Borac dugo nije imao ovoliko talentovanih igrača” (VIDEO)


Sanitarija vrhunskog kvaliteta! Oprema za kupatilo po povoljnim cenama - AQUA CASA\nPočetak/Promo/Sanitarija vrhunskog kvaliteta! Oprema za kupatilo po povoljnim cenama – AQUA CASA\nOpremite svoje kupatilo kvalitetnom opremom renomiranih proizvođača, po povoljnim cenama, koje možete pronaći na jednom mestu u niškoj AQUA CASA-i!\nAqua Casa je salon dizajnerskih i visoko kvalitetnih keramičkih pločica, granitne keramike, sanitarije i opreme za uređenje kupatila vodećih evropskih i domaćih proizvođača.\nVITRA se posebno izdvaja po inovativnim i visoko dizajnerskim rešenjima, zbog kojih je ovaj proizvođač i dobio brojna svetska priznanja.\n„Naš prioritet je uvek prvenstveno ljudsko zdravlje. Zbog toga smo svih ovih godina nastojali da stvorimo najsigurnija kupatila u svim sferama, preko privatnih domova, škola, bolnica, hotela, restorana do svih drugih javnih prostora“, kažu u Vitri.\nVITRA sanitarija odiše perfekcijom gde od završne obrade zastaje dah, sam kvalitet izrade garant je da ćete njihovu sanitariju koristiti decenijama a asortiman sanitarne opreme daje široku paletu izbora boja, oblika i namene, od modernog do tradicionalnog.\nVITRA je uspela da pomeša modernu estetiku sa prirodnim materijalima i ekološki prihvatljivim inovacijama, na kraju dobijate kupatilo kakvo samo poželeti možete.\nNa jednoj lokaciji, niški Bulevar 12. februar 54 – možete pronaći sve što vam je potrebno za kupatilo! Od kanalizacije do najfinijih detalja.\nAqua Casa obezbeđuje brzu i sigurnu isporuku do željene lokacije.\nPOSEBNE POGODNOSTI u salonu kupatila AQUA CASA\nAQUA CASA nedavno predstavila PONOSNU KARTICU “Cena minus za 3+”: Кartica je namenjena porodicama sa troje i više dece, imenovana je na majku i donosi popuste u brojnim pravnim subjektima. U salonu AQUA CASA to podrazumeva popust od 10% na ceo asortiman.\nODLOŽENO PLAĆANJE DO 12 MESEČNIH RATA: Odloženo plaćanje u AQUA CASA omogućuje korišćenjem čekova građana, platnom karticom banke Intesa, kao i uz administrativne zabrane.


Šta će Srbiji toliko zlata? Hrvatska nema ni gram, mi jurimo Rusiju - Biznis Telegraf.rs\nU deviznim rezervama Srbija ima 35,65 tona zlata, potrdila je i guverner Narodne banke Srbije Jogovanka Tabaković.\nPrema njenim rečima, one garantuju sigurnost državi, ali i svima koji sa državom žele da rade i navodi da su u najtežoj godini direktne strane investicije iznosile 2,9 milijardi evra.\nDa će Srbija nastaviti da povećava rezerve zlata u narednom peridu najavio je nedavno i predsednik Srbije Aleksandar Vučić. Na taj način, naša zemlja ide putem drugih koji poslednjih godinu dana prilično gomilaju zlato.\nKoliko pokrivamo zlatom?\nBruto devizne rezerve Narodne banke Srbije su na kraju novembra, iznosile 12,8 milijardi evra. Deviznim rezervama na ovom nivou obezbeđuje se pokrivenost novčane mase M1 od 134 odsto i šest meseci uvoza robe i usluga, što je gotovo dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju novembra iznosile su 10,5 milijardi evra.\nNa kraju novembra bruto devizne rezerve su bile niže za 206,6 miliona evra u odnosu na kraj prethodnog meseca. S obzirom da su devizne transakcije u novembru imale pozitivan neto efekat (ukupno 23,8 miliona evra), odnosno prilivi su bili veći od odliva, najviše zahvaljujući aktivnostima Narodne banke Srbije na domaćem deviznom tržištu, mesečno smanjenje deviznih rezervi je u celosti rezultat negativnog neto efekta tržišnih kretanja (ukupno - 230,4 miliona evra).\nPrilivi u devizne rezerve tokom novembra po osnovu aktivnosti Narodne banke Srbije na domaćem deviznom tržištu (158,0 miliona evra) su u celosti pokrili neto odlive po osnovu deviznih obaveza države (143,7 miliona evra).\nNeto prilivi po osnovu efikasnog upravljanja deviznim rezervama, donacija, i drugim osnovima (ukupno 54,8 miliona evra), bili su više nego dovoljni da pokriju neto odlive po osnovu devizne obavezne rezerve usled uobičajenih aktivnosti banaka i drugim osnovima (ukupno 45,3 miliona evra).\nObim realizovane trgovine devizama na međubankarskom deviznom tržištu u novembru iznosio je 558,4 miliona evra i bio je za 66,2 miliona evra veći nego u prethodnom mesecu. U prvih jedanaest meseci ove godine u međubankarskoj trgovini realizovano je ukupno 5.872,2 miliona evra.\nU novembru, kao i od početka ove godine, vrednost dinara prema evru gotovo je nepromenjena. Narodna banka Srbije je na međubankarskom deviznom tržištu u novembru neto kupila 115 miliona evra. Posmatrano od početka godine, Narodna banka Srbije je radi održavanja relativne stabilnosti na deviznom tržištu, a u uslovima znatno pojačane globalne neizvesnosti usled krize izazvane pandemijom, neto prodala 1.620 miliona evra.\nNajveće rezerve na Balkanu\nSa 35 tona zlata, Srbija je zemlja sa najvećim zlatnim rezervama u regionu, pokazuju podaci Narodne banke Srbije i Svetskog saveta za zlato.\nPrema podacima NBS, naša zemlja je krajem septembra imala 32,12 tona zlata, koje vredi 1,66 milijardi evra, odnosno 1,95 milijardi dolara. A jutros je Tabakovićeva navela da se taj iznos povećao na 35 toana.


Jusufspahić: Bakir je veći Beograđanin od mene - Sputnjik Srbija\n22:10 22.07.2015 (osveženo 16:19 05.10.2015) Preuzmite kraći link\n„Zahvalan sam bogu na tome što se odnosi između Srbije i BiH smiruju. Kamo sreće da nije bilo rata, da nije bilo Srebrenice, Bratunca, onda bi osećaj bio potpun. Na nama je da se borimo da iz situacija u koje smo uvučeni tuđim greškama izađemo svojim naporom“, rekao je Jusufspahić za B92 povodom posete članova Predsedništva BiH Beogradu.\nPrema njegovim rečima, na funkcionerima je da naprave konkretne korake ka pomirenju i zajedničkom napretku.\n„Možemo se uveriti u to da je potreban kontinuitet dobrih odnosa ka trendu smirivanja. Prvenstveno je najbitnija ekonomija i bolje materijalno stanje ljudi. To će doprineti da se situacija potpuno smiri, ali opet mi svaki dan šetamo Knez Mihailovom, to je naša Baščaršija“, navodi Jusufspahić.\nBošnjački član Predsedništva Bakir Izetbegović je rekao u Beogradu da je glavni grad Srbije grad njegovih predaka.\n„Mogu da kažem za Bakira da su njegovi preci beogradskiji od mojih, oni su živeli u Francuskoj ulici u Beogradu… Negde su se neke stvari potpuno zatvorile, desilo se da smo se udaljili“, dodao je Jusufspahić.\nPremijer Srbije Aleksandar Vučić i članovi Predsedništva BiH prošetali su centrom Beograda, seli u baštu jednog restorana, a zatim otišli na Kalemegdan.\nposeta, predsedništvo bih, Bakir Izetbegović, Muhamed Jusufspahić, Beograd, Srbija, Bosna i Hercegovina


Gejts: Već godinama bez dobrih obaveštajnih podataka o Bin Ladenu\n06 decembar, 2009\nAmerički sekretar za odbranu Robert Gejts izjavio je da Sjedinjene Države već godinama nemaju dobre obaveštajne podatke o tome gde se nalazi Osama bin Laden.\nU intervjuima koji su danas emitovani na američkim TV mrežama, i sekretar Gejts, i državna sekretarka Hilari Klinton i savetnik za nacionalnu bezbednost Džejms Džons naglasili su koliko je važno da prvi čovek al-Kaide bude uhvaćen ili ubijen. Džons je rekao da bi prema obaveštajnim podacima kojima raspolažu SAD, Bin Laden trebalo da se nalazi u pakistanskom plemenskom području Severni Vaziristan, ali je dodao da ima nagoveštaja da lider al-Kaide takođe provodi vreme u nepristupačnim planinama preko granice, u Avganistanu.\nPakistanski funkcioneri već dugo insistiraju da Bin Laden nije u njihovoj zemlji. Uprkos neslaganjima, Hilari Klinton je rekla da su Pakistanci znatno promenili svoje gledište o terorizmu i da sada ekstremističke grupe smatraju rastućom pretnjom svojoj zemlji.\nAmerički funkcioneri danas su takođe branili odluku predsednika Baraka Obame da pošalje još 30 hiljada vojnika u Avganistan, pre nego što, za oko 18 meseci, počne da povlači snage. Oni navode da taj krajnji rok nije čvrst, ali da će biti baziran na uslovima u samom Avganistanu.


Begić prodao snimak za 30 hiljada evra: Kome i po čijem nalogu?\nNe smiruje se prašina zbog audio snimka koji je pušten u javnost, a na kojem se prepiru Ivan Begić, Draško Stanivuković i Jelena Trivić. Kako saznajemo od izvora bliskog PDP-u snimak je prodao Ivan Begić za 30.000 evra po naređenju jednog čovjeka i s jednim ciljem.\nVeć mjesecima u javnosti se spekuliše o situaciju unutar PDP-a, tačnije između Stanivukovića i Trivićeve.\nLoši odnosi počeli su onog trenutka kada je PDP predstavio Jelenu Trivić kao kandidata za predsjednika Republike Srpske, funkciju na koju je ciljao sadašnji gradonačelnik Banje Luke Draško Stanivuković.\nDa se Stanivuković ne planira lako odreći kandidature na neku od pozicija nagovijestio je gostujući u emisiji „Potez“ K3 televizije: „Da li ću se naći na listi sad u oktobru ili za dvije godine ostaje da vidimo“, zaključio je nedavno Stanivuković i time podgrijao priču o narušenim odnosima na relaciji Stanivuković- Trivić.\nKako naš izvor blizak dvojcu Stanivuković- Begić saznaje snimak je po naređenju Draška Stanivukovića prodao Ivan Begić za 30.000 evra. Snimak je pušten s ciljem kako bi u javnost izašla lažna slika jedinstva Trivićeve i Stanivukovića, kao i jedinstva unutar PDP-a jer informacije koje su se u posljednje vrijeme pojavile u javnosti govore o razdoru unutar ove stranke, ali i cijele opozicije.


Niška televizija » Skupština Grada o direktorima javnih preduzeća 2. oktobra (VIDEO)\nTagovi: direktori javnih preduzeća, Mile Ilić, Sednica Skupštine Grada, Udarne\nPredsednik Skupštine Grada prof. dr Mile Ilić najavio je za 2. oktobar sednicu Skupštine Grada, na kojoj će biti izabrani direktori javnih preduzeća, kao i nadzorni odbori.\nSve uprave su Skupštini grada predložile po jednog kandidata od onih koje je Komisija za izbor direktora najbolje rangirala. Za direktora „Direkcije za javni prevoz“ predložen je Miljan Jovanović, za „Objedinjenu naplatu“ Jelena Stojanović, „Naissus“ Dejan Andrejević, „Goricu“ Igor Jovanić, Gradsku toplanu Slobodan Maksimović, „Medianu“ Bratislav Vučković, „Tržnicu“ Radovan Milojević, „Parking servis“ Marko Janković, Aerodrom Dragan Bugarinović, „Direkciju za izgradnju grada“ Branislav Jocić. Za direktora Niške televizije predložen je Boban Rajković, „Niš-stana“ Nenad Hafner, „Gradske stambene agencije“ Vladan Stojanović i „Zavoda za urbanizam“ Ljubiša Mitić.\nOdgovarajući na pitanje da li će biti ispunjeno obećanje da će na rukovodećim mestima biti najkvalitetniji kadrovi, a ne isključivo članovi stranaka, Ilić kaže da to nije u nadležnosti Skupštine. On pojašnjava da kandidate za direktore ustanova prosleđuje Odbor za imenovanje, a kandidate za direktore javnih i javno-komunalnih preduzeća resorna komisija i nadležne uprave, a da je posao Skupštine Grada, između ostalog, da se pobrine da kandidati za direktore, ali i nadzorne odbore, ispunjvaju sve zakonske uslove.


U požaru u Londonu 79 osoba nastradalo ili nestalo - Studio B\nU požaru u Londonu 79 osoba nastradalo ili nestalo Tanjug\nSvetSvet Pocetna 19. 06. 2017. 12:07:40\n„Ovoga jutra, bojim se da moram da kažem da se veruje da je 79 osoba ili nastardalo ili nestalo, a sa žalošću moram da pretpostavim da su i oni poginuli“, rekao je policijski komandant Stjuart Kandi, preneo je AFP.\nGradonačelnik Londona Sadik Kan izjavio je juče da je požar u višespratnici u prestonici prouzrokovan „greškom i nemarom“. Kan je posetio crkvu koja se nalazi u blizini 24-spratne zgrade „Grenfel tauer“ gde je prisustvovao službi održanoj u znak sećanja na žrtve požara koji je izbio u sredu. Tom prilikom priznao je da se lokalna zajednica oseća „frustrirano i besno“ zbog toga kako se reagovalo na nesreću, preneo je AFP. „U zajednici vlada osećanje da je prema njima odnos bio loš jer su neki od njih siromašni. Ta tragedija je mogla da se spreči i nije morala da se dogodi, a tragedija koju gledamo je posledica grešaka nemara političara i vlade“, kazao je Kan.\n„Očigledno je da smo te preporuke razmotrili kao i to što se sa njima dogodilo. Po mojoj proceni, mi smo korektno i primereno odgovorili na te preporuke“, rekao je Hamond za BBC.


Danas u 18 h svi u Ušće: Spektakl povodom početka Svetskog prvenstva u fudbalu!\nKurir i Ušće organizuju spektakl povodom početka Svetskog prvenstva u fudbalu\nLifestyle 14.06.2018. - 11:22h Autor: Kurir\nDanas u Rusiji počinje Svetsko prvenstvo u fudbalu, a hot spot prvenstva u Srbiji narednih mesec dana biće Ušće Shopping Centar i Kurir.\nOvim događajem obeležavamo početak velikog projekta "Doživi prvenstvo". Tokom 32 dana na centralnom trgu u prizemlju Ušća biće postavljen studio iz kojeg ćemo svakodnevno pre i posle svake važnije utakmice emitovati program sa najrazličitijim gostima koji će cela Srbija moći da prati uživo. Prvi gost, danas u 16.30 časova, biće čuveni srpski trener Milan Živadinović.\nDoživi Srbiju kroz ukuse, prave srpske domaćinske specijalitete "Domaccina" i hedonizmom koji nam donosi "Ko Voli". Učestvuj zajedno sa nama u live prezentacijama i degustacijama. Budi deo najlepše zabavne trke Vinskog maratona gde najbolje kostime nagrađujemo specijalnim nagradama.\nNaši doktori i stručni saradnici su vam na raspolaganju za sva pitanja na temu\nUpoznaj virtuelno život Tesle sa Muzejom Nikole Tesle. Za decu smo pripremili specijalne programe gde svako može da doživi Igru sa jedinstvenim "Beo Art House" radionicama maketarstva, kaligrafije, reciklaže ili crtanja namenjene pokretanju porodične kreativnosti, kao i Lego radionicama gde zajedno gradimo specijalne konstrukcije. Svake nedelje budi deo podrške sa humanitarnim koncertima iznenađenja.\nSvetsko prvenstvo u fudbaluSvetsko prvenstvoMundijalUšćeKurirSrbijaTalenatSP 2018Rusija